**...... NAPIREND**

**Előterjesztés címe:**

**Előterjesztés**

**Helyi adóról szóló rendelet módosítása**

**Testületi ülés dátuma:**

**2016. DECEMBER 08.**

**Előterjesztő: Somogyi Béla polgármester**

**Készült: 2016. december 01.**

**Készítette: Szatmári Attila jegyző**

**Döntés típusa: nyilvános**

**Döntéshozatal: minősített többséget igényel**

**Döntés formája: rendelet**

**Véleményező: Gazdasági, Fejlesztési és Ügyrendi Bizottság**

**A Bizottság javaslata:**

A Gazdasági Fejlesztési és Ügyrendi bizottság a napirendet elfogadásra javasolja.



**Bugyi Nagyközség Önkormányzat**

**Polgármesterétől**

2347 Bugyi, Beleznay tér 1.

Tel.: 29-547-505, Fax: 29-348-464

**Előterjesztés**

**Helyi adóról szóló rendelet módosítása**

**a Képviselő-testület 2016. december 08-i ülésére**

**Tisztelt Képviselő-testület!**

***Előzmény***

Az 1990. évi C. törvény a helyi adókról 2016. január 1-től hatályos jogszabályi szövegének 39/C.§. (4). bekezdése alapján *„….az önkormányzat rendeletében jogosult a háziorvos, védőnő vállalkozó számára mentességet, kedvezményt megállapítani, feltéve, ha annak vállalkozási szintű iparűzési adóalapja az adóévben a 20 millió Ft-ot nem haladja meg. Az adómentességnek, adókedvezménynek valamennyi háziorvos, védőnő vállalkozó számára azonosnak kell lennie.”*

*A Képviselő-testület a kedvezményt megállapította a rendeltében. A hatályos adótörvény a fenti mentességet de mimis támogatásnak minősítette, melyhez meglehetősen nagy adminisztrációs kötelezettséget rótt az igénybe vevők számára és a Miniszterelnökség Támogatásokat Vizsgáló Iroda útmutatása és javaslata alapján a rendeletet eszerint módosítottuk.*

Ezen adóelőnyök érvényesítése ugyanakkor aránytalanul magas adminisztrációs teherrel jár együtt.

Az Országgyűlés 2016 novemberében elfogadott Az egyes adótörvények és más kapcsolódó törvények módosításáról szóló 2016 évi CXXV. tv 118.§-a alapján – adminisztrációs egyszerűsítésként, figyelemmel a releváns uniós jog céljára és hatékony érvényesülésére – hatályon kívül helyezi azt a rendelkezést, amely előírja, hogy az önkormányzati hatókörben lévő adóelőnyök (2,5 millió forint adóalapot el nem érő vállalkozások, valamint háziorvos, védőnő vállalkozók kedvezményezése) de minimis (csekély összegű) támogatásként nyújthatók.

Fenti adatokat figyelembe véve kérem a Képviselő-testületet, hogy a 2016 januárjában a a helyi adóról szóló önkormányzati rendelet kedvezmények adminisztrációs előírásait tartalmazó paragrafusait helyezze hatályon kívül és a az erről szóló rendeletet tervezetet fogadja el.

Kérem a Tisztelt Képviselő-testületet, hogy az előterjesztést megtárgyalni szíveskedjék.

Bugyi, 2016. december 01.

**Somogyi Béla**

**polgármester**

**Rendelet-tervezet**

**Bugyi Nagyközség Önkormányzatának …/2016. (XII. .) sz. rendelete**

**az önkormányzat helyi adókról szóló 27/2004. (XII.13.) sz. rendelet módosításáról**

Bugyi Nagyközség Önkormányzatának Képviselő-testülete a helyi adókról szóló 1990. évi C. tv. (továbbiakban: Htv.) 1. §. (1) bekezdésében kapott felhatalmazása alapján a Htv. rendelkezéseit figyelembe véve a helyi adókról szóló 27/2004.(XII.13.) számú önkormányzati rendeletét (továbbiakban: R) az alábbiak szerint módosítja.

**1.§.**

A Helyi adókról szóló 27/2004 (XII. 13.) önkormányzati rendelet 12.§. (2)-(9) bekezdései, a 12/A §.-a, valamint a rendelet 1 és 2. számú mellékletei hatályát veszti.

**2. §.**

A R. kihirdetés napján lép hatályba és rendelkezéseit 2017.01.01. napjától kell alkalmazni.

Somogyi Béla sk. Szatmári Attila sk.

polgármester jegyző

A rendelet 2016. december …..-n került kihirdetésre.

Szatmári Attila sk.

jegyző