**Előterjesztés címe:**

**Előterjesztés év végi juttatásról**

**Testületi ülés dátuma:**

**2016. december 08.**

**Előterjesztő: Somogyi Béla polgármester**

**Készült: 2016. november 23.**

**Készítette: Pótiné Safranyik Anikó**

**Döntés típusa: Nyilvános**

**Döntéshozatal: Egyszerű szótöbbséget igényel**

**Döntés formája: határozat**

**Véleményező: Gazdasági,Ügyrendi és Fejlesztési Bizottság**

**A Bizottság javaslata:**

A Gazdasági Fejlesztési és Ügyrendi bizottság a napirendet elfogadásra javasolja.



**Bugyi Nagyközség Önkormányzat**

**Polgármesterétől**

2347 Bugyi, Beleznay tér 1.

Tel.: 29-547-500, Fax: 29-348-464

**Előterjesztés év végi juttatásokról**

**a Képviselő-testület 2016. december 08-i ülésére**

Tisztelt Képviselő-testület!

Az idei év végén ismét szeretnénk munkavállalóinknak ajándékkal kedveskedni. A juttatást kiterjesztenénk a pedagógusokra, valamint a gyermekjóléti szolgálatra is.

2015-ben ajándékcsomaggal, valamint ajándékutalvánnyal leptük meg kollégáinkat, amelynek viszonylag magas járulék- és adóvonzata van. Mivel van olyan juttatás – Kultúra utalvány -, amely adómentesen adható, - így a munkavállaló a bruttó keretet figyelembe véve magasabb juttatásban részesülhet-, ezért az idei évben az intézményeinkben felmértük, hogy melyik munkavállaló szeretné ezt a juttatási formát kérni az előző évben megkapott ajándékcsomag, ill. ajándékutalvány helyett.

Az intézményvezetők által részünkre eljuttatott tájékoztatások alapján a munkavállalók a következő juttatásokat kérték:

1, 125 fő közül:

- 106 fő ajándékcsomagot kért, személyenként 15 000 Ft értékben,

- 19 fő pedig kultúra utalványt választott. A 19 főből 17 fő 22 500 Ft, 1 fő 18 500 Ft, 1 fő pedig 5 500 Ft értékű utalványra jogosult.

Ez a juttatási forma összesen 1 996 500,- Ft költséget jelent. A kedvezőtlen adózás miatt az ajándékcsomagok tekintetében ezután 794 682,- Ft adó befizetési kötelezettségünk fog keletkezni.

A juttatás értéke a 2016. évi, annak adóvonzata a 2017. évi költségvetést terheli.

2, Az óvodapedagógusok és a védőnők béreinek rendezése központilag történik folyamatosan.

A többi munkavállaló bére továbbra is változatlan maradt. A bérrendezésből kimaradt munkavállalóinknak (TEFÜSZ, Hivatal, mezőőrök, településőrök, Művelődési Ház, iskolai takarítók, dadusok, óvodatitkár, óvodai udvari munkavállaló) szeretnénk ajándékutalványt fejenként 30 000,- Ft, ill. annak időarányos részét figyelembevett értékben adni.

Ez a juttatás összesen 60 főt érintene, a munkavállaló választások alapján a következők szerint:

- 58 fő ajándékutalványt kért. Ebből 55 fő 30 000 Ft, 1 fő 22 500 Ft, 1 fő 15 000 Ft, 1 fő pedig 12 500 Ft utalványra jogosult,

- 2 fő választotta helyette a kultúra utalványt, egyenként 45 000 Ft értékben.

Így ez a juttatási forma összesen 1 790 000,- Ft költséget jelent. Az ajándékutalványok tekintetében ezután 849 660,- Ft adófizetési kötelezettségünk fog keletkezni.

Ebben az esetben is a juttatás a 2016. évet, az adó a 2017. évi költségvetést terheli.

Kérem a Tisztelt Képviselő-testületet, hogy előterjesztésemet elfogadni és a juttatáshoz szükséges fedezetet biztosítani szíveskedjenek!

1. Határozati javaslat:  **......./2016. (XII. 08.) Kt. határozat**

Bugyi Nagyközség Önkormányzat Képviselő-testülete a 106 fő munkavállaló év végi, személyenként 15 000,- Ft értékű ajándékozásával egyetért. Az 1 590 000,- Ft kiadást a 2016. évi költségvetés terhére, valamint a 794 682,- Ft adókötelezettséget a 2017. évi költségvetés terhére vállalja.

A Képviselő-testület felhatalmazza Somogyi Béla polgármestert és Pótiné Safranyik Anikó megbízott pénzügyi vezetőt az ajándékozás végrehajtására.

Határidő: azonnal

Felelős : Somogyi Béla polgármester

Pótiné Safranyik Anikó megbízott pénzügyi vezető

2. Határozati javaslat:  **......./2016. (XII. 08.) Kt. határozat**

Bugyi Nagyközség Önkormányzat Képviselő-testülete az 58 fő munkavállaló év végi, - személyenkénti (1fő) 12.500,-, (1 fő) 15.000,-, (1 fő) 22.500,-, ill. (55 fő) 30 000,- Ft értékű- ajándékutalvány juttatásával egyetért. Az 1 700 000,- Ft kiadást a 2016. évi költségvetés terhére, valamint a 849.660,- Ft adókötelezettséget a 2017. évi költségvetés terhére vállalja.

A Képviselő-testület felhatalmazza Somogyi Béla polgármestert és Pótiné Safranyik Anikó megbízott pénzügyi vezetőt az ajándékozás végrehajtására.

Határidő: azonnal

Felelős : Somogyi Béla polgármester

Pótiné Safranyik Anikó megbízott pénzügyi vezető

3. Határozati javaslat:  **......./2016. (XII. 08.) Kt. határozat**

Bugyi Nagyközség Önkormányzat Képviselő-testülete a 21 fő munkavállaló év végi, - személyenkénti (1fő) 5.500,-, (1 fő) 18.500,-, (17 fő) 22.500,-, ill. (2 fő) 45 000,- Ft értékű- kultúra utalvány juttatásával egyetért. A 496.500,- Ft kiadást a 2016. évi költségvetés terhére vállalja.

A Képviselő-testület felhatalmazza Somogyi Béla polgármestert és Pótiné Safranyik Anikó megbízott pénzügyi vezetőt az ajándékozás végrehajtására.

Határidő: azonnal

Felelős : Somogyi Béla polgármester

Pótiné Safranyik Anikó megbízott pénzügyi vezető

Bugyi, 2016. november 23.

Tisztelettel:

Somogyi Béla

polgármester