**Ajánlattételi felhívás**

# *Az ajánlatkérő neve, székhelye, elérhetőségei:*

|  |  |  |
| --- | --- | --- |
| **Hivatalos név:**  Bugyi Nagyközség Önkormányzata | | |
| **Cím:**  Beleznay tér 1. | | |
| **Város:**  Bugyi | **Postai irányítószám:** 2347 | **Ország:**  HU |
| **Kapcsolattartási pont/Címzett:**  Somogyi Béla Polgármester | **Telefon:**  +36 306096868 | |
| **E-mail:** [hivatal@bugyi.hu](mailto:hivatal@bugyi.hu) | **Fax:**  +3629348464 | |

***1.2. Ajánlatkérő nevében eljáró szervezet:***

|  |  |
| --- | --- |
| **Szervezet:** CORDICT Fejlesztési Tanácsadó Kft. | **Képviselő:**  dr. Panácz István ügyvezető |
| **Cím:** Attila út 79. I. em. 7. | **Postai irányítószám:**  1012 |
| **Város:**  Budapest | **Ország:**  Magyarország |
| **Kapcsolattartó:**  dr. Fodor Gergely | **Telefon:**  +36 17927404 |
| **E-mail:** [fodor.gergely@cordict.hu](mailto:fodor.gergely@cordict.hu) | **Telefax:**  +36 17927447 |

# *A választott eljárás:*

Az ajánlatkérő a közbeszerzésekről szóló 2015. évi CXLIII. törvény (a továbbiakban: „Kbt.”) Harmadik Rész 115. § (1) bekezdésében rögzített feltétel fennállása alapján, a jelen ajánlattételi felhívás közvetlen megküldésével uniós értékhatár alatti, hirdetmény közzététele nélküli, tárgyalás nélküli közbeszerzési eljárást kezdeményez, tekintettel arra, hogy az eljárás tárgyát képező árubeszerzés becsült értéke nem éri el a nettó 18.000.000,- forintot.

Ajánlatkérő az eljárás során a közbeszerzési eljárásokban az alkalmasság és a kizáró okok igazolásának, valamint a közbeszerzési műszaki leírás meghatározásának módjáról szóló 321/2015. (X. 30.) Korm. rendelet előírásait figyelembe véve fog eljárni.

# *A dokumentáció és a kiegészítő iratok rendelkezésre bocsátásának módja:*

Az ajánlatkérő az ajánlattételi dokumentációt elektronikus úton, a jelen ajánlattételi felhívással együtt, térítésmentesen megküldi az ajánlattevők részére. Ajánlatkérő a Kbt. 57. § (2) bekezdése alapján előírja, hogy a dokumentációt ajánlatonként legalább egy ajánlattevőnek vagy az ajánlatban megnevezett alvállalkozónak át kell vennie. A dokumentáció átvétele az eljárásban való részvétel feltétele.

A dokumentáció másra nem ruházható át.

# *A közbeszerzés tárgya és mennyisége:*

Adásvételi szerződés Bugyi Nagyközség Önkormányzata részére a „Kisgyermeket nevelő szülők munkavállalási aktivitásának növelése” tárgyú, VEKOP-6-1.1-15-PT1 azonosítószámú pályázat keretében, bútorok beszerzésére vonatkozóan.

|  |  |
| --- | --- |
| **Eszköz megnevezése** | **db** |
| Acél öltözőszekrény (2 részes; 300 mm rekeszszélességgű színes) | 10 |
| Bútorszett-öltözők (helyszínre igazított, egyedi gyártás) egybeépített gyermeköltözőszekrény+pad+cipőtartó 2\*14 fős; 1\*12 fős | 3 |
| Bútorszett-csoportszobák (helyszínre igazított, egyedi gyártás) szekrénysor+falipolcok | 3 |
| Bútorszett-fürösztő (helyszínre igazított, egyedi gyártás) nyitott polcrendszer +Törülköző-és pohártartó 2\*14 fős; 1\*12 fős | 2 |
| Bútorszett - iroda (helyszínre igazított, egyedi gyártás) asztal+szekrénysor | 1 |
| Álló ruhafogas (ezüst) | 1 |
| Belsősínes 2 rudas nemesfém karnis szett | 13 |
| Ergonómikus forgószék, parkettagörgőkkel, műanyag lábcsillaggal | 1 |
| esernyőtartó | 2 |
| Pedagógusasztal 1020\*60\*75 cm | 3 |
| Fektető (120\*52\*12 cm) | 37 |
| Felnőtt kerti pad (170x80x70 cm) váz anyaga: Horganyzott Acél. Ülő felület anyaga: Fenyő Fa | 2 |
| Fali ruhafogas Szélesség: 90 cm Magasság: 40 cm | 3 |
| Festett, csavarmentes salgópolcrendszer 400 mm polcmélység | 1 |
| Görgős fektető tároló Anyaga: fém | 3 |
| gyermek asztal 65x65x40/46 cm állítható magasság Anyaga: laminált asztallap keményfa élzárással tömörfa lábbal | 11 |
| gyermek ülőke 26x29x22/26 cm állítható magasság Anyaga: rétegelt emez | 40 |
| Gyermek vállfa - fa | 40 |
| gyermekágy (130x60x12 cm) Egymásra rakható, szövettel borított fa gyermekágy, mely a szivacsot is tartalmazza. | 3 |
| Gyermekágy + matrac (110x74x85 cm) 1 db 5 cm-es szivacsmatraccal Anyaga: tömör fa | 3 |
| gyermekpad (118x35,5x35cm) | 3 |
| Gyógyszerszekrény zárral (40x60x32 cm) Anyaga: laminált bútorlap keményfa élzárással | 2 |
| Iratmegsemmisítő | 1 |
| irodai szemetes | 1 |
| Járóka (140\*140\*65 cm) 2 cm-es műbőrrel bevont szivacsmatraccal Anyaga: tömör fa | 1 |
| Játéktároló (71x35x66 cm 6 kosárral) Anyaga: műanyag | 3 |
| Játszó kosár (25x14x18 cm) | 40 |
| Játszó szőnyeg (200\*250 cm) | 3 |
| tárgyalószék : szövetborítású, natúr favázzal | 5 |
| Mese gurulós művészeti eszköztároló (78x40x73,5 cm) Anyaga: laminált bútorlap, MDF-lap | 3 |
| pelenkatartó badella (2 rekeszes 2\*11 l) | 1 |
| Pelenkázó szivacs | 6 |
| Pelenkázószekrény II | 3 |
| Piknik asztal 72\*84\*47 cm Teherbírás: 92 kg Négyszemélyes Anyaga: műanyag | 3 |
| Bútor-dolgozói öltöző 1 db asztal+4 db szék | 1 |
| udvari altatáshoz fémvázas fektető betéttel 120\*65\*37 cm | 40 |
| Kis műanyag asztal+4 db székkel 65x65x40/46 cm | 1 |
| vegyszerszekrény 1500\*650\*450 | 1 |

Ajánlatkérő az egyes árucikkek táblázatban meghatározott méretparaméterei tekintetében +/-5% eltérést enged.

Ajánlatkérő a nyertes ajánlattevő részére szerződéskötést követően, egyeztetett időpontban lehetőséget biztosít helyszíni felmérésre az egyedileg legyártásra kerülő bútorok méretek meghatározása érdekében.

CPV kód(ok):

|  |  |
| --- | --- |
| 39100000-3 | Bútorok |
| 39110000-6 | Ülések, székek és kapcsolódó termékek, valamint tartozékok |
| 39120000-9 | Asztalok, szekrények, iróasztalok és könyvszekrények |
| 39130000-2 | Irodabútor |

# 

# *A szerződés meghatározása, amelynek megkötése érdekében a közbeszerzési eljárás lefolytatásra kerül:*

Adásvételi szerződés Bugyi Nagyközség Önkormányzata részére a „Kisgyermeket nevelő szülők munkavállalási aktivitásának növelése” tárgyú, VEKOP-6-1.1-15-PT1-**2016-00079** azonosítószámú pályázat keretében, bútorok beszerzésére vonatkozóan.

**Ajánlatkérő fenntartja a jogot, hogy az eljárást eredménytelennek minősítse (Kb.:53.§.(5)-)6) bek szerint), illetve a szerződés hatálybalépésének feltétele a VEKOP-6.1.1-15-PT1-2016-00079** **pályázaton való nyertesség, és a finanszírozási szerződés megkötése.**

# *A szerződés időtartama, vagy a teljesítés határideje:*

A szerződés teljesítésének határideje: **a szerződés hatálybalépésétől számított** aláírásának napjától számított …… naptári nap. Nyertes ajánlattevőként szerződő Eladó előteljesítésre jogosult.

# *A teljesítés helye:*

Ajánlatkérő székhelye

1. ***A szerződést biztosító mellékkötelezettségek:***

A Ptk. 6:186. § szakasza alapján a kötelezett pénz fizetésére kötelezi magát arra az esetre, ha olyan okból, amelyért felelős, megszegi a szerződést, az alábbiak szerint:

Késedelmi kötbér: Amennyiben a nyertes ajánlattevő a szerződésben vállalt kötelezettségeinek teljesítését a szerződés szerinti teljesítési határidőben, olyan okból amelyért felelős elmulasztja, úgy az Ajánlatkérő késedelmi kötbérre jogosult. Mértéke ajánlattevő megajánlásától függ, a minimális elvárás a szerződés nettó értékének 0,5 %-a/késedelmes naptári nap, az ajánlati elem legkedvezőbb szintje a szerződés nettó értékének 1 %-a /késedelmes naptári nap. A szerződés nettó értékének 0,5 %-a/ késedelmes naptári napot el nem érő mértékű megajánlás esetén az ajánlat a Kbt. 73. § (1) bekezdésének e) pontja szerint érvénytelen, a szerződés nettó értékének 1 %-a/késedelmes naptári napot elérő és az azt meghaladó megajánlások egyaránt automatikusan a maximális pontot kapják, tekintettel a Kbt. 77. § (1) bekezdésében meghatározottakra. 20 napos mértéket meghaladó késedelem esetén ajánlatkérőként szerződő Vevő jogosult a szerződéstől elállni, illetve azt azonnali hatállyal felmondani.

Meghiúsulási kötbér: Nyertes ajánlattevőként szerződő Eladó köteles meghiúsulási kötbért fizetni, amennyiben a szerződés teljesítése meghiúsul olyan okból, amelyért felelős, továbbá az Eladó által a teljesítés jogos ok nélküli megtagadása, az Eladó szerződésszegése miatt az Ajánlatkérő által jogszerűen gyakorolt elállás, illetve azonnali hatályú felmondás esetén. A meghiúsulási kötbér mértéke a szerződés nettó értékének 30 %-a.

Jótállás (az elektromos eszközök tekintetében): mértéke 12 hónap, a sikeres átadás-átvételtől számítva.

A szerződést biztosító mellékkötelezettségekre vonatkozó részletes előírásokat a szerződéstervezet tartalmazza.

# *Az ellenszolgáltatás teljesítésének feltételei vagy a vonatkozó jogszabályokra hivatkozás:*

A szerződésszerű és a jogszabályoknak megfelelő számlák a vonatkozó jogszabályi rendelkezések szerint kerülnek kiegyenlítésre:

* 2015. évi CXLIII. törvény,
* 2013. évi V. törvény a Polgári Törvénykönyvről,
* az adózás rendjéről szóló 2003. évi XCII. törvény,
* az általános forgalmi adóról szóló 2007. évi CXXVII. törvény.
* a 2014–2020 programozási időszakban az egyes európai uniós alapokból származó támogatások felhasználásának rendjéről szóló 272/2014. (XI. 5.) Korm. rendelet

Konkrét fizetési feltételek:

* Ajánlatkérő előleget nem biztosít.
* Az ajánlattétel, a szerződés és a kifizetések pénzneme: HUF.
* A számla minden esetben a leszállított termékek ajánlatkérő általi átvételét és a teljesítési igazolás Vevő általi kiállítását követően nyújtható be, az adott szállítás keretében leszállított eszközök értékének megfelelő értékben. Az eszközök szállításának ütemezését a szerződéskötést követően ajánlatkérő és nyertes ajánlattevő egyezteti.
* A kifizetés során a Ptk. 6:130. § (1) és (2) bekezdései, valamint a Kbt. 135. § (1) és (5)-(6) bekezdései irányadók.
* Ajánlatkérő tájékoztatja Ajánlattevőt, hogy a szerződés, és annak teljesítése esetén a kifizetés az adózás rendjéről szóló 2003. évi XCII. törvény 36/A. § hatálya alá esik. Az ajánlattevő a számlák benyújtásakor köteles igazolni köztartozás mentességét, 30 napnál nem régebbi NAV által kiadott adóigazolás eredetiben történő csatolásával. Amennyiben az ajánlattevő a köztartozásmentes adózói adatbázisban szerepel úgy az igazolás benyújtására nincs szükség.

# *Annak meghatározása, hogy az ajánlattevő tehet-e többváltozatú (alternatív) ajánlatot, valamint a részajánlat-tételi lehetőségre vonatkozó előírás:*

Ajánlatkérő a többváltozatú ajánlat, illetve a részajánlat tételének lehetőségét kizárja. A részajánlattétel kizárásának indoka: A közbeszerzési eljárás tárgyát képező adásvétel szorosan összefüggő, egységes jellegére tekintettel a részajánlattétel lehetőségének biztosítása sem gazdaságilag, sem szakmai szempontból nem ésszerű.

# *Az ajánlatok értékelésének szempontja:*

Ajánlatkérő tárgyi közbeszerzési eljárás esetében a benyújtott ajánlatokat a Kbt. 76. § (2) bekezdés c) pontjában rögzítetteknek megfelelően a **„legjobb ár-érték arányt megjelenítő szempont”** elve alapján értékeli, az alábbiak szerint:

|  |  |
| --- | --- |
| **Részszempont:** | **Súlyszám** |
| 1. Ajánlati ár (nettó HUF) | **90** |
| 1. Késedelmi kötbér mértéke (a szerződés nettó értékének %-a/késedelmes naptári nap) | **10** |

**helyszíni összeszerelés vállalása**

Az ajánlatok részszempontok szerinti tartalmi elemeinek értékelése során adható pontszám alsó és felső határa: 1-10 pont, ahol 1 pont a legalacsonyabb, 10 pont a legmagasabb érték.

A módszer (módszerek) ismertetése, amellyel az ajánlatkérő megadja a fenti ponthatárok közötti pontszámot: az 1. részszempont esetében a Közbeszerzési Hatóság útmutatója „az összességében legelőnyösebb ajánlat kiválasztása esetén alkalmazható módszerekről és az ajánlatok elbírálásáról” (KÉ 2012. évi 61. szám; 2012. június. 1.) III.A.1.ba) pontja szerinti fordított arányosítás, a 2. részszempont esetében a Közbeszerzési Hatóság útmutatója „az összességében legelőnyösebb ajánlat kiválasztása esetén alkalmazható módszerekről és az ajánlatok elbírálásáról” (KÉ 2012. évi 61. szám; 2012. június. 1.) III.A.1.bb) pontja szerinti egyenes arányosítás.

Az egyes részszempontok tekintetében kapott pontszámok az adott részszemponthoz tartozó súlyszámmal kerülnek megszorzásra, majd az 1. és 2. részszempont tekintetében megállapított súlyozott pontszámok ajánlatonként összeadásra kerülnek.

Az ajánlatkérő a számítás során kettő tizedesjegyig kerekít.

A legjobb ár-érték arányt megjelenítő ajánlat az, amelynek a súlyozás után számított összpontszáma a legmagasabb. Azonos pontszám esetén az alacsonyabb ellenszolgáltatást tartalmazó ajánlat kerül elfogadásra.

# *A kizáró okok*

12.1. *Kizáró okok:*

Az eljárásban nem lehet ajánlattevő (közös ajánlat esetén egyik ajánlattevő sem), alvállalkozó és nem vehet részt az alkalmasság igazolásában olyan gazdasági szereplő, amellyel szemben a Kbt. 62. § (1) bekezdés c), valamint g)-k) és m) pontjaiban foglalt kizáró okok bármelyike fennáll.

12.2. *A kizáró okok igazolási módja:*

Az ajánlattevőnek a Kbt. 114. § (2) bekezdésében, valamint a 321/2015. (X. 30.) Korm. rendelet 17. § (1) és (2) bekezdéseiben foglaltaknak megfelelően szükséges a kizáró okok fenn nem állásáról nyilatkoznia, továbbá a Kbt. 62. § (1) bekezdésének kb) pontját a 321/2015. (X. 30.) Korm. rendelet 8. § i) pont ib) alpontja és a 10. § g) pont gb) alpontjában foglaltak szerint kell igazolnia.

A 321/2015. (X. 30.) Korm. rendelet 8. § i) pont ib) alpontjában foglaltak alapján a Kbt. 62. § (1) bekezdés k) pont kb) alpontja tekintetében az ajánlattevő nyilatkozatát szükséges csatolni arról, hogy olyan társaságnak minősül-e, melyet nem jegyeznek szabályozott tőzsdén, vagy amelyet szabályozott tőzsdén jegyeznek. Ha az ajánlattevőt nem jegyzik szabályozott tőzsdén, akkor a pénzmosás és a terrorizmus finanszírozása megelőzéséről és megakadályozásáról szóló 2007. évi CXXXVI. törvény (a továbbiakban: pénzmosásról szóló törvény) 3. § r) pont ra)–rb) vagy rc)–rd) alpontja szerint definiált valamennyi tényleges tulajdonos nevének és állandó lakóhelyének bemutatását tartalmazó nyilatkozatot szükséges benyújtani. Ha a gazdasági szereplőnek nincs a pénzmosásról szóló törvény 3. § r) pont ra)–rb) vagy rc)–rd) alpontja szerinti tényleges tulajdonosa, úgy erre vonatkozó nyilatkozatot szükséges csatolni;

Az ajánlattevő az alvállalkozója és adott esetben az alkalmasság igazolásában részt vevő más szervezet vonatkozásában a 321/2015. (X. 30.) Korm. rendelet 17. § (2) bekezdése szerinti nyilatkozatot köteles benyújtani az alkalmazott kizáró okok hiányáról.

Ajánlatkérő a Kbt. 74. § (1) bekezdés b) pontjában foglaltak alapján az eljárásból kizárja azt az ajánlattevőt, alvállalkozót vagy az alkalmasság igazolásában részt vevő szervezetet, akivel szemben az előírt kizáró ok az eljárás során következett be.

A kizáró okok tekintetében az ajánlattevő, az alvállalkozó(k), valamint az ajánlattevő által az alkalmasságának igazolására igénybe vett más szervezet(ek) által tett nyilatkozat(ok) keltezése nem lehet régebbi a jelen felhívás megküldésének napjánál.

# *Az alkalmassági követelmények és azok igazolásának módja:*

Ajánlatkérő a Kbt. 115. § (1) bekezdésére tekintettel nem határoz meg alkalmassági követelményt a tárgyi eljárásban.

# *Ajánlatkérő az eljárásban a hiánypótlási lehetőséget a Kbt. 71. § szakaszában foglaltaknak megfelelően biztosítja.*

Ajánlatkérő a Kbt. 71. § (6) bekezdésében meghatározott rendelkezésre tekintettel tájékoztatja ajánlattevőket, hogy abban az esetben, ha a hiánypótlással az ajánlattevő az ajánlatban korábban nem szereplő gazdasági szereplőt von be az eljárásba, és e gazdasági szereplőre tekintettel lenne szükséges az újabb hiánypótlás, ajánlatkérő újabb hiánypótlást nem rendel el.

# *Az ajánlattételi határidő:*

**2016. január 09 11:00 óra**

# *Az ajánlat benyújtásának címe:*

**CORDICT Fejlesztési Tanácsadó Kft.,**

**1012 Budapest, Attila út 79. I. em. 7.**

# *Az ajánlattétel nyelve:*

# Magyar.

# *Az ajánlat(ok) felbontásának helye, ideje és az ajánlatok felbontásán jelenlétre jogosultak:*

* 1. Az ajánlat(ok) felbontásának helye:

**CORDICT Fejlesztési Tanácsadó Kft.,**

**1012 Budapest, Attila út 79. I. em. 7.**

* 1. Az ajánlat(ok) felbontásának ideje:

**2016. január 09. 11:00 óra**

* 1. Az ajánlat(ok) felbontásán jelenlétre jogosultak:

A Kbt. 68. § (3) bekezdésének megfelelően az ajánlatok felbontásánál csak az ajánlatkérő, az ajánlattevők, valamint az általuk meghívott személyek, továbbá – a közbeszerzéshez támogatásban részesülő ajánlatkérő esetében – a külön jogszabályban meghatározott szervek képviselői, valamint személyek lehetnek jelen. Az ajánlatok benyújtására és felbontására a Kbt. 68. § (1) – (4) és (6) bekezdései megfelelően irányadóak.

# *Az ajánlati kötöttség minimális időtartama:*

Az ajánlati kötöttség időtartama az ajánlattételi határidő lejártától számított 30 nap.

1. ***Egyéb információk:***
2. Formai előírások: Az ajánlatot írásban, 1 papír alapú példányban, zárt csomagolásban, a jelen felhívásban megadott címre közvetlenül vagy postai úton kell benyújtani az ajánlattételi határidő lejártáig. A csomagoláson **„AJÁNLAT – Bugyi – Bútorbeszerzés”**, illetve „Nem bontható fel az ajánlattételi határidő lejárta előtt!” megjelölést kell feltüntetni. A teljes, cégszerűen aláírt ajánlatot elektronikus formában is, CD-n vagy DVD-n (a nyomtatott ajánlat aláírt példányát szkennelve,pdf formátumban) is 1 példányban be kell nyújtani az ajánlat részeként, mivel az ajánlatok elbírálásában egyidejűleg több személy vesz részt. Az ajánlat egyes példányai közötti tartalmi, illetve formai eltérés esetében a papír alapon beadott példány tartalma, illetve formája a mérvadó. Az ajánlat formai követelményeire egyebekben a dokumentáció előírásait kell alkalmazni.

1. Az ajánlat a felhívás 16. pontjában megadott helyen nyújtható be, munkanapokon 09:00 órától 15:00 óráig, az ajánlattételi határidő lejártának napján 09:00 órától 11:00 óráig.
2. Az ajánlatok összeállításával és benyújtásával kapcsolatban felmerült összes költség az ajánlattevőt terheli.
3. Az ajánlattételi felhívásban és dokumentációban valamennyi órában megadott határidő magyarországi helyi idő szerint értendő.
4. Az ajánlatnak tartalmaznia kell a felhívásban külön ki nem emelt egyéb nyilatkozatokat, igazolásokat és más dokumentumokat, melyeket a dokumentáció és a Kbt. előír.
5. Közös ajánlattétel esetében az ajánlathoz csatolni kell a közös egyetemleges felelősségvállalásról szóló megállapodást (Közös Ajánlattevők megállapodása), amely kijelöli azon ajánlattevőt, aki a Közös Ajánlattevőket az eljárás során képviseli, illetőleg a Közös Ajánlattevők nevében hatályos jognyilatkozatot tehet. Az ajánlatkérő felhívja az ajánlattevők figyelmét, hogy a Kbt. 35. § (3) bekezdése alapján a közös ajánlattevők csoportjának képviseletében tett minden nyilatkozatnak egyértelműen tartalmaznia kell a közös ajánlattevők megjelölését.
6. Az ajánlattevőnek, alvállalkozójának és adott esetben az alkalmasság igazolásában részt vevő más szervezetnek az alábbi cégokmányokat kell az ajánlathoz csatolni:

* folyamatban lévő változásbejegyzési eljárás esetében a cégbírósághoz benyújtott változásbejegyzési kérelmet és az annak érkezéséről a cégbíróság által megküldött igazolást is,
* az ajánlatot aláíró(k) aláírási címpéldányát, vagy a 2006. évi V. törvény 9. § (1) bekezdése szerinti aláírás-mintáját,
* a cégkivonatban nem szereplő kötelezettségvállaló(k) esetében a cégjegyzésre jogosult személytől származó, az ajánlat aláírására vonatkozó (a meghatalmazó és a meghatalmazott aláírását is tartalmazó) írásos meghatalmazást.

1. Az ajánlatnak tartalmaznia kell az ajánlattevőnek a Kbt. 66. § (2) bekezdésében foglaltaknak megfelelő kifejezett nyilatkozatát az ajánlattételi felhívás feltételeire, a szerződés megkötésére és teljesítésére, valamint a kért ellenszolgáltatásra vonatkozóan. A Kbt. 47. § (2) bekezdése alapján ajánlattevő a fenti nyilatkozat eredeti aláírt példányát köteles ajánlata részeként benyújtani.
2. Az ajánlatban az ajánlattevőnek a Kbt. 66. § (4) bekezdése alapján nyilatkoznia kell továbbá arról, hogy a kis- és középvállalkozásokról, fejlődésük támogatásáról szóló törvény szerint mikro-, kis- vagy középvállalkozásnak minősül-e.
3. Amennyiben bármely, az ajánlathoz csatolt okirat, igazolás, nyilatkozat, stb. nem magyar nyelven kerül kiállításra, úgy azt az ajánlattevő magyar nyelvű fordításban is köteles becsatolni. A Kbt. 47. § (2) bekezdése alapján ajánlatkérő a nem magyar nyelven benyújtott dokumentumok ajánlattevő általi felelős fordítását is elfogadja. A fordítás tartalmának helyességéért az ajánlattevő felel. Az eredendően több nyelven készült dokumentumnak csak a magyar nyelvű tartalmát vizsgálja ajánlatkérő.
4. Az ajánlattétel során a különböző devizák forintra történő átszámításánál az ajánlattevőnek a felhívás megküldésének napján érvényes, a Magyar Nemzeti Bank által meghatározott devizaárfolyamokat kell alkalmaznia. Az ajánlatban szereplő, nem magyar forintban (HUF) megadott összegek tekintetében az átszámítást tartalmazó iratot is csatolni szükséges az ajánlatban. Bármely okirat, igazolás, nyilatkozat, stb. vonatkozásában csak az alkalmasság megállapításához szükséges sorok (adatok, információk) vonatkozásában szükséges az átszámítást tartalmazó iratot becsatolni.
5. A Kbt. 66. § (5) bekezdése alapján az ajánlatnak felolvasólapot kell tartalmaznia, amely feltünteti a Kbt. 68. § (4) bekezdése szerinti összes adatot.
6. Ajánlattevő csatolja ajánlatához a dokumentáció részeként átadott árazatlan költségvetést hiánytalanul beárazva.
7. Az ajánlatkérő a Kbt. 35. § (8) bekezdésére figyelemmel nem teszi lehetővé a szerződés teljesítése érdekében gazdálkodó szervezet (projekttársaság) létrehozását.
8. Az ajánlatkérő tájékoztatja az ajánlattevőket, hogy az ajánlattételi felhívásban, valamint a dokumentációban szereplő, meghatározott gyártmányra, típusra történő hivatkozások csak a tárgy jellegének egyértelmű meghatározása érdekében történtek. Az ajánlatkérő a 321/2015. (X. 30.) Korm. rendelet 46. § (3) bekezdése alapján azzal egyenértékű terméket elfogad.
9. A jelen ajánlattételi felhívásban nem szabályozott kérdések vonatkozásában a közbeszerzésről szóló 2015. évi CXLIII. törvény előírásai szerint kell eljárni. Az ajánlatnak tartalmaznia kell a felhívásban külön ki nem emelt egyéb nyilatkozatokat, igazolásokat és más dokumentumokat, melyeket a Kbt. kötelezően előír.
10. Felelős akkreditált közbeszerzési szaktanácsadó: dr. Panácz István; lajstromszáma: 00037.
11. ***A felhívás megküldésének* napja: 2016. …..**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Bugyi Nagyközség Önkormányzata**

képviseletében

**CORDICT Kft.**