**Bugyi Nagyközség**

**TELEPÜLÉSFEJLESZTÉSI KONCEPCIÓ**

**Vitaanyag**

**Elfogadva a ………………………kt. sz. határozatával**

**Bugyi Nagyközség, ahová jó hazatérni!**



**Megbízó**

|  |
| --- |
| **Bugyi Nagyközség Önkormányzata** |
| Somogyi Béla Polgármester |
| 2347 Bugyi, Beleznay tér 1. |
| Tel.: 29-547-502 |

**Tervező**

**Völgyzugoly Műhely Kft.**

2083 Solymár, Bimbó u. 20.

Tel.: 1-439-0491, 20-9138-575, 70-938-3224

[www.vzm.hu](http://www.vzm.hu)

e-mail: vzm@vzm.hu

2016. december

VZM 1299/15

Bugyi\_konc\_160505

Tartalomjegyzék

[1. Bevezető 3](#_Toc462239115)

[Előzmények, a megbízás ismertetése 3](#_Toc462239116)

[A tervezési folyamat 3](#_Toc462239117)

[Közösségi tervezés 5](#_Toc462239118)

[2. Vizsgálati összefoglaló 7](#_Toc462239119)

[2.1. Vizsgálatok összefoglalása 7](#_Toc462239120)

[2.2. Egyedi kezelést igénylő, illetve problémás területek 10](#_Toc462239121)

[2.3. Eltérő jellemzőkkel rendelkező településrészek 11](#_Toc462239122)

[3. A település adottságai egy SWOT táblázatban összefoglalva 12](#_Toc462239123)

[fejlesztési koncepció 15](#_Toc462239124)

[1. Bugyi Nagyközség jövőképe 15](#_Toc462239125)

[1.1. A koncepció felépítése 15](#_Toc462239126)

[1.2. Bugyi Nagyközség jövőképe 15](#_Toc462239127)

[2. Jövőképet meghatározó célok 17](#_Toc462239128)

[2.1. Átfogó és tematikus célok 18](#_Toc462239129)

[2.2. Horizontális célok 19](#_Toc462239130)

[2.3. célrendszer elemei 20](#_Toc462239131)

[2.4. A fejlesztési célok az egyes településrészekre vonatkozóan 22](#_Toc462239132)

[3. Kiinduló adatok a további tervezési feladatokhoz 24](#_Toc462239133)

[3.1. társadalmi, gazdasági és környezeti adatok 24](#_Toc462239134)

[3.2. javaslat a műszaki infrastruktúra fő elemeinek térbeli rendjére 24](#_Toc462239135)

[3.3. Örökségi értékek, javaslatok az örökség védelmére 27](#_Toc462239136)

[4. a megvalósítás eszközei 28](#_Toc462239137)

[4.1. A megvalósítást szolgáló eszköz- és intézményrendszer 28](#_Toc462239138)

[4.2. A megvalósítást segítő intézkedések 28](#_Toc462239139)

[4.3. javaslat a változások nyomonkövetésére, a felülvizsgálat rendjére 28](#_Toc462239140)

[mellékletek 30](#_Toc462239141)

[1. sz. melléklet – Kérdőívek kiértékelése 30](#_Toc462239142)

[2. sz. melléklet – A 2016. február 8-i nyitott fórum – SWOT analízis 38](#_Toc462239143)

[3. sz. melléklet – A 2016. március 7-i nyitott fórum – Fejlesztési célok 40](#_Toc462239144)

[4. sz. melléklet – Részletek az általános iskolás tanulók településfejlesztéssel kapcsolatos ötleteiből 42](#_Toc462239145)

[5. sz. melléklet – Képviselő-testületi határozat 44](#_Toc462239146)

# 1. Bevezető

## Előzmények, a megbízás ismertetése

Bugyi Nagyközség önkormányzatának képviselő-testülete a településfejlesztési dokumentumok elkészítéséről döntött, melynek elkészítésével a Völgyzugoly Műhely Kft.-t bízta meg. Az elkészítendő dokumentumok:

* a hosszú távra – 10 évet meghaladó időszakra – szóló Településfejlesztési Koncepció,
* a középtávra – legalább 4 és legfeljebb 10 évre – vonatkozó Integrált Településfejlesztési Stratégia, ami koncepcionális elemeken túl a célok eléréséhez szükséges stratégiát is megfogalmazza.

## A tervezési folyamat

A többször módosított az épített környezet védelméről szóló 1997. évi LXXVIII. törvényt (a továbbiakban: Étv.) – a Magyarország helyi önkormányzatairól szóló 2011. évi CLXXXIX. törvénnyel összhangban, mely a településfejlesztést az önkormányzatok hatáskörébe rendelte - a települési önkormányzatok feladatává jelölte ki a településfejlesztési és a településrendezési feladatkör ellátását.

A **megalapozó vizsgálat** munkarész célja az eddigi tervek, kapcsolódó helyi rendeletek és a begyűjtött adatok számbavétele és értékelése, a terv és a valós igények összevetése, a település társadalmi, gazdasági, demográfiai helyzetének elemzése, a településszerkezet, tájhasználat, települési karakter alakulásának elemzése alapján a megoldásra váró feladatok feltárása, összegzése és rendszerezése.

A **településfejlesztési koncepció** a fejlesztés összehangolt megvalósulását biztosító - és a településrendezést is megalapozó -, a település közigazgatási területére kiterjedő önkormányzati területfejlesztési döntéseket rendszerbe foglaló, önkormányzati határozattal elfogadott dokumentum, amely a település jövőbeni kialakítását tartalmazza. A településfejlesztési koncepció elsősorban településpolitikai dokumentum, amelynek kidolgozásában a természeti-művi adottságok mellett a társadalmi, gazdasági és környezeti szempontoknak és az ezeket biztosító intézményi rendszernek van döntő szerepe. Megalapozza és meghatározza a település fenntartható fejlődését: az életszínvonal növekedését, az életminőség javulását, a közösség gyarapodását, a település hagyományait, a rendelkezésre álló kulturális, térbeli, táji adottságait felhasználva és nem kihasználva. A településfejlesztési koncepció a döntési mechanizmus működtetéséhez szolgál útmutatóul, segítséget nyújt a település egyes érdekcsoportjainak, valamint a különböző szakágak közötti érdekek koordinálásához.

A településfejlesztési koncepcióban foglaltak megvalósítása érdekében illetve több település közös fejlesztési tervezése esetén **integrált településfejlesztési stratégiát** kell készíteni az Étv. értelmében. Az integrált településfejlesztési stratégia (ITS) meghatározza a települések településfejlesztési tevékenységét, összehangolja a különböző szakpolitikai megközelítéseket, összefogja és ütközteti az érintett partnerek (üzleti szektor, civil szektor, közszféra szereplői, lakosság) céljait, elvárásait, meghatározza a fejlesztési célokat, azok finanszírozási módját, továbbá a megvalósítás és fenntartás módját is összefüggéseiben kezeli.

A településfejlesztés során is kiemelkedő feladat a fenntarthatóság alapelveinek figyelembe vétele. A fenntartható fejlődés **olyan fejlődés, amely kielégíti a jelen szükségleteit, anélkül, hogy veszélyeztetné a jövő nemzedékek esélyét arra, hogy ők is kielégíthessék szükségleteiket.**[[1]](#footnote-1)A fenntartható fejlődés három alappilléren nyugszik: a szociális, a gazdasági és a környezeti pilléreken, és mindhármat együttesen, kölcsönhatásaik figyelembevételével mérlegelni kell a különböző fejlesztési stratégiák, programok kidolgozása során, illetve a konkrét intézkedésekben, cselekvésekben. A fenntartható fejlődésnek általános stratégiai célként kell bevonulni a településfejlesztési dokumentumokba, s a cselekvési programokba.

Az integrált településfejlesztési stratégia (ITS) a települési önkormányzatok által elkészítendő, **fejlesztési szemléletű, középtávot** (4-6 év) átfogó dokumentum, célja a területi alapú, területi szemléletű tervezés megszilárdítása, a területrészre vonatkozó célok kitűzése, és azok középtávon való érvényesítése. Egy ilyen stratégia elkészítése önmagában is hasznos, ugyanakkor megléte feltétele egyes településfejlesztési közösségi támogatások igénybevételének is. A települési területek olyan **integrált, akcióterületi alapú megújítása a cél**, amely érdemben hozzájárul ahhoz, hogy a település gazdasági és társadalmi aktivitása élénküljön, a település vonzereje erősödjék mind a lakosság, mind a betelepülő vállalkozások illetve intézmények, szervezetek számára.

A településfejlesztési koncepció, az integrált településfejlesztési stratégia illetve az ezekhez készülő helyzetelemző és helyzetértékelő munkarészek tartalmi elemeire vonatkozóan a a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI.8.) Korm. rendeletet (a továbbiakban: Korm. rendelet) rendelkezik.

A településfejlesztési koncepcióhoz és integrált településfejlesztési stratégiához közös megalapozó vizsgálat készül, melynek részletezettsége mindkét dokumentumnak megfelel.

A helyzetelemzés munkarész készítésével párhuzamosan sor került konfliktuskezelési, mediációs módszerek alkalmazására. A településfejlesztési koncepció kialakítását megelőzően civil szervezetek meghívásával került sor három fórum megtartására. A fórumok iránymutatásul szolgálnak az Önkormányzati vezetők, képviselők számára a lakossági vélemények becsatornázásának új módjára, konszenzusos megoldások megtalálására a településfejlesztés során. Tervező és facilitátor együttes munkájának eredményeként létrejött a lakosság bevonása a fejlesztéstervezési folyamatba. A gyakorlatban tapasztalhatta Önkormányzati szakember, döntéshozó, tervező egyaránt, hogy kellő előkészítéssel, körültekintő szervezéssel, s megfelelő körülmények biztosításával, a facilitátorok közreműködésének eredményeként megindulhat a párbeszéd a résztvevők között, s több alkalommal folytatott közös gondolkodás során megállapíthatók a fejlesztési koncepció alapgondolatai.

Az elkészült – és az önkormányzat képviselő-testülete által előzetesen jóváhagyott – településfejlesztési eszközök tervezetét a képviselő-testületi elfogadást megelőzően véleményeztetni kell az illetékes államigazgatási szervekkel, érintett területi és települési önkormányzatokkal, valamint a további partnerekkel. Az egyeztetési folyamat szabályait a Korm. rendelet tartalmazza.

## 

## Közösségi tervezés

A Településfejlesztési Koncepció az Önkormányzat hosszútávú fejlesztési terveinek összefoglaló dokumentuma. Célja, hogy megalapozza és meghatározz a település fenntartható fejlődését. Egy ilyen dokumentum elkészítése alapos előkészítő munkát igényel. Az önkormányzat azt gondolja, hogy a Településfejlesztési Koncepció elkészítése remek alkalom ahhoz, hogy a település fizikai megújulásával párhuzamosan, a helyi közösség aktivizálása, erősítése is megtörténhessen, hiszen mindkét elem szükséges ahhoz, hogy a település sikereket érjen el. Az Önkormányzat arra az elhatározásra jutott, hogy a Településfejlesztési Koncepció elkészítését közösségi tervezés segítségével fogja megvalósítani.

* **Közösségi tervezés előfeltétele:**

A közösségi tervezés abban az esetben működhet, ha a településfejlesztési munka partneri viszonyrendszeren alapul. Ehhez az első lépést az Önkormányzatnak szükséges megtenni, hiszen a településfejlesztési dokumentumok elkészítése alapvetően döntéshozói jogkörhöz kapcsolódik. Bugyi Nagyközség Önkormányzata magáénak vallja azt az elképzelést, hogy a településfejlesztési célokat végső soron a helyi közösségért kell megvalósítani, de ez a munka csak a helyi közösséggel együtt képzelhető el. Mindez természetesen feltételezi a helyi közösség aktivizálhatóságát. Bugyi Nagyközség ebből a szempontból szerencsés helyzetben van, hiszen a tervezési munkába bekapcsolódott a helyi lakosság, közintézmények vezetői, helyben működő vállalkozások képviselői.

* **Közösségi tervezés előnyei:**
* **Aktivizálás**

A közösségi tervezés az Önkormányzat számára remek alkalom ahhoz, hogy erősítse a helyi közösséggel a kapcsolattartást, illetve ezzel párhuzamosan a helyi közösség számára is jelzés, hogy számítanak a véleményükre. A fejlesztések szempontjából nagyon fontos, hogy a helyi közösség elköteleződését a fejlesztésekkel kapcsolatban növeljük, mert ezzel együtt a fejlesztésekhez felhasználható közösségi erőforrásokra is fokozottan számíthat az Önkormányzat. A közösségi tervezéstől az Önkormányzat a helyi lakosság kezdeményező- és cselekvőképességének fejlődését várja.

* **Legitimizálás**

Bármilyen fejlesztési dokumentum akkor tekinthető legitimnek, ha annak fókuszában a helyi közösség áll. Ez egyszerre jelent lehetőséget és felelősséget is. Lehetőség, amennyiben a várható fejlesztések kiindulópontja a helyi közösség igénye, illetve a fejlesztések eredményeinek haszonélvezője elsősorban a helyi közösség. Felelősség, amennyiben a helyi közösség szereplőire, mint aktív részvevőkre számítunk a fejlesztések megtervezésénél és megvalósításánál.

* **Fenntarthatóság**

A közösségi tervezéstől az várható, hogy erősödik a lakosság bizalma az Önkormányzat irányába, ezzel együtt pedig elkötelezettebbek lesznek a településfejlesztési célokkal kapcsolatban is. A közösségi tervezés hatékonyan képes hozzájárulni, ahhoz, hogy a Településfejlesztési koncepcióban lévő fejlesztési elképzelések fenntarthatósága minél inkább biztosítva legyen. A közösségi tervezés lehetővé teszi, hogy az elképzelt fejlesztések minél közelebb kerüljenek a valós közösségi igényekhez, illetve hogy a megvalósult eredményeket minél inkább magáénak érezze a helyi közösség.

* **Közösségi tervezés eszközrendszere**

A Településfejlesztési Koncepció elkészítéséhez két formában is segítségül hívta az Önkormányzat a helyi közösséget.

* Kérdőíves megkeresés: a település lakossága körében kérdőíves megkeresés történt. A Kérdőívben értékelni lehetett a településen történt eddigi fejlesztéseket, ezen túlmenően a jövőbeli fejlesztési igényekre kérdezett rá a kérdőív. (A kérdőívek kiértékelését lásd: melléklet)
* Nyitott fórum: A közösségi tervezés legfontosabb eleme a helyi közösség aktivitására épülő, mediátor segítségével lebonyolított, együttgondolkodást, és egyűt tervezést lehetővé tevő nyitott fórum megtartása. Az ezeken az eseményeken megjelent helyi közösségi szereplők számára az első feladat a település gazdasági, társadalmi jellemzőinek a feltárása volt, majd ezt követte a települési jövőkép meghatározása, illetve a fejlesztési célok meghatározása. (A nyitott fórum eredményeit lásd: melléklet)

# 2. Vizsgálati összefoglaló

A településfejlesztés tervezés egy rendkívül összetett és sokszereplős folyamat. A tervezés alapja egy alapos helyzetfelmérés. Az itt összegyűjtött információk kiértékelésénél három szempontot érdemes figyelembe venni.

* Pillanatfelvétel: A rendelkezésre álló adatok megmutatják, hogy milyen jelzőszámokkal jellemezhető a település gazdasági, társadalmi, infrastrukturális helyzete
* Trendkimutatás: Az abszolút számok ismerete jó kiindulási alapot ad, de azt is meg kell vizsgálni, hogy milyen visszamenőleges adatokból következnek a jelen mutatói. Az így kimutatható trendek segítenek az alaposabb eligazodásban és segítik a jövőbeli trendelőrejelzést
* Területi összehasonlítás: Az adatok bemutatása során érdemes azokat területi összefüggésbe is helyezni, annak érdekében hogy láthassuk, milyen helyzetben van a település mikro és makro környezeti összehasonlításban.

## 2.1. Vizsgálatok összefoglalása

A Vizsgálati összefoglaló célja és feladata, hogy összefoglaló módon mutassa be a település területrendezési konfliktusait, fejlődési lehetőségeit, mintegy kijelölve a település fejlődése, a következő településrendezési tervfázisok irányát.

|  |  |
| --- | --- |
| Települési alapadatok | |
| **Terület (ha)** | 11558 |
| *Belterület (ha)* | 383, |
| *Egykori zártkert (ha)* | 6, |
| *Külterület (ha)* | 11169 |
| **Lakosság (fő)** | 5057 |

**Térségi kapcsolatok, településhálózat**

Bugyi Nagyközség Budapesttől délre, Pest megye déli részén fekvő nagyközség, amely további tíz településsel alkotja a Dabasi járást. A község a járási központtól, Dabastól 17 km-re, a fővárostól, Budapesttől 42 km-re található. A települést nem érintik országos főútvonalak, vagy vasutak, ebből adódóan kisebb az áthaladó forgalom. Az ötös számú főút a falutól 7,6 km-re található, kocsival 9 perc alatt lehet megközelíteni. A községből munkanapokon közel óránként van buszjárat a fővárosba, és hétvégi napokon is nyolc járat közlekedik. Bugyi Nagyközségtől 10,4 km-re található vasútállomás Kiskunlacházán, ahonnan óránként járnak a vonatok Budapestre, azonban sajnos csak napi egy buszjárat van Kiskunlacházára.

**A település társadalma**

2011-es KSH adatok alapján Bugyi Nagyközség lakónépessége 2011-ben 5 057 fő volt, népsűrűsége 43,8 fő/km2. Az elmúlt bő 140 év alatt hullámzóan változott Bugyi Nagyközség lakosságszáma, azonban az elmúlt 10 évben lassú csökkenés kezdődött. Míg 2001-ben 5 152 fő élt a községben, 2011-ben a 10 évvel azelőttihez képest 95 fővel csökkent a lakosság száma. Ez elhanyagolható, csupán 2 %-os népességcsökkenést jelent. Ez a lassú fogyás az elöregedéssel magyarázható. Bugyi Nagyközség korszerkezete a statisztikai adatokat tekintve elöregedést mutat, mivel az öregedési index - amely a 60 év felettiek és a 15 év alattiak arányát mutatja – 1,6. Ez az érték a kistérségi, a járási, és a megyei átlagnál is magasabb.

**Településüzemeltetés**

Bugyi Nagyközségben az anyagi jellegű közszolgáltatások az önkormányzat által biztosítottak és megfelelően működnek. A kommunális hulladék elszállítása, a szelektív hulladék-gyűjtés megoldott. az önkormányzati fenntartású intézmények a következők: Bugyi Nagyközségi Kazinczy Ferenc Általános Iskola és Alapfokú Művészeti Iskola, Bessenyei György Művelődési Ház és Könyvtár, Bugyi Nagyközségi Napköziotthonos Óvoda, TEFÜSZ (Bugyi Nagyközség Önkormányzatának Településfejlesztési, -Ellátási és Üzemeltetési Szerve)

**Természeti adottságok**

Bugyi Nagyközség az Alföld nagytáj területén, a Duna-menti síkság középtájon, a Csepeli-sík kistájon helyezkedik el. A kistáj jellemzően 110 m tengerszint feletti magasságú, ártéri szintű, hordalékkúp-síkság, legmagasabb pontja 126 m magasan fekszik. Bugyi Nagyközség területén jelentős magasságkülönbségek nincsenek. Bugyi Nagyközség és Kiskunlacháza között, nagy kiterjedésű, 6-10 m vastag, vékony lepelhomokkal takart, mély fekvésű kavicsterasz található. A Duna által lerakott kavicsos üledékek jó víztároló képességgel bírnak, valamint jelentős hasznosítható kavicskészletet tartalmaznak.

**Tájszerkezet**

Bugyi Nagyközség a Csepeli-síkon fekszik, tájszerkezetét meghatározzák a még működő, és a már felhagyott bányák, valamint a vonalas infrastruktúra elemek. A településtől északra, keletre és délnyugatra még jelenleg is bányászatot folytatnak. A településről a négy égtáj felé vezetnek jelentősebb közutak. Északra és keletre az 5202-es számú, délre, az 5206-os, míg nyugatra az 5204-es számú út vezet. Bugyi Nagyközség belterületétől nyugatra megépült a települést elkerülő út, amelyet szintén az 5202-es számmal jelölnek. A táj szerkezetének kialakulásában fontos szerepet töltenek be a település külterületein található tanyák, majorok is.   
Általánosságban elmondható, hogy Bugyi Nagyközség közigazgatási határain belül sok mezőgazdasági rendeltetésű tanya helyezkedik el.

**Tájhasználat**

Bugyi Nagyközség tájképét és tájhasználatát nagymértékben befolyásolják a településen található homok- és kavicsbányák. A bányák mellett napjainkra már az erdők, a gyepek és a szántóterületek is meghatározó részét képezik a tájnak. A területhasználatok elhelyezkedésében talajtani, vízrajzi és domborzati adottságok játszottak még szerepet. A művelési ágak tekintetében a tájhasználatok közül a mezőgazdasági területek, azon belül is a szántók vannak túlsúlyban. A település teljes területének több mint a felét borítják. Meghatározóak továbbá a gyepterületek (12,4%), valamint az erdők (10,2%). Az erdők aránya az országos 22%-nak csupán a felét éri el, azonban a korábbi évekhez képest még így is magasnak mondható. A halastavak kiterjedése számottevő még a településen (2,5%).

**Táji és természeti értékek**

Bugyi Nagyközség közigazgatási határának déli részén számos nemzetközi és országos jelentőségű védett terület található. A település északi felén zajló bányászati tevékenység romboló hatásának következtében, már nincsenek védelemre érdemes területek. A település területén Natura 2000 különleges madárvédelmi terület (SPA) és különleges természetmegőrzési terület (SCI) is található. Bugyi Nagyközség területének délnyugati részét érinti a Felső-kiskunsági szikes puszták ramsari terület. Bár Bugyi Nagyközség a Duna-Ipoly Nemzeti Park illetékességi területéhez tartozik, mégis Kiskunsági Nemzeti Parki területtel rendelkezik. Az Országos Ökológiai Hálózatnak is vannak területei a település közigazgatási határain belül. A település délnyugati részét térségi jelentőségű tájképvédelmi területek érintik. Bugyi Nagyközség önkormányzatának képviselő-testülete rendeletben helyi védelem alá helyezte a törpe nőszirom élőhelyét is.

**Zöldfelületi rendszer**

Bugyi Nagyközség zöldfelületi rendszer elemei a belterületi zöldterületek (közkertek), a sportpálya, a temetők zöldfelületei, a közlekedési célú közterületek zöldfelületi részei, a telken belüli zöldfelületek, a mezőgazdasági területek, a fasorok, erdősávok és az erdőterületek.

**Településszerkezet**

A beépült településen három jellegzetes településrész különíthető el. A történelmi településmag (Ófalu), amely egyben a település központjául is szolgál, a körülötte elhelyezkedő lakóterületek, melyek az évek során épültek az Ófalu köré, valamint a település határában található gazdasági területek.

Az **Ófalu** a mai település északkeleti részén a Kossuth Lajos utca mentén alakult ki, mely mellé a Bajcsy-Zsilinszky utca csatlakozott. E két utca által közrezárt területet a portákhoz tartozó kertek töltötték ki, melyet a telkek tulajdonosai műveltek. Az Ófalu területére jellemzőek a fésűs beépítésű szalagtelkek. Az épület homlokzata az utcafronton helyezkedik el, esetenként egy kisebb előkert is beékelődik a ház elé. A telek hátsórészét gyümölcsösként hasznosítják, vagy felszántják. A Kossuth Lajos utca és a Templom utca kereszteződésében alakult ki a település főtere: a Beleznay tér. Itt található a katolikus és a református templom, a Beleznay-kastély, valamint több intézmény.

A **lakóterület**ként jelölt településrész a huszadik század második felében alakult ki. A lakóházak jelentős részét a „Kádár-kocka” házak teszik ki, melyek a hatvanas évek elején terjedtek el. Ezen a településrészen is gazdálkodnak a kertekben, azonban itt jellemzően kisebb, 1000 és 3000 m2 közöttiek a telkek. Az északkeleti területeken túlnyomóan újépítésű lakóházak találhatók, valamint még be nem épített, de beépítésre kiparcellázott területek.

Bugyi Nagyközség északkeleti délkeleti, valamint délnyugati részén helyezkednek el **gazdasági területek**, elsősorban építőipari cégek. A település északnyugati részén található gazdasági területek az egykori Tessedik Sámuel MGTSZ helyén, illetve mellette létesültek.

**Belterületi területhasználat**

Bugyi Nagyközség beépített területeinek legnagyobb része lakóterület, ahol elsősorban kertes házak találhatók, de néhány társasház is van. Elsősorban az északkeleti részeken növekszik a település, itt új területek kerültek kiparcellázásra. A központtól keletre fekvő részeken a Teleki utcánál és a Széchenyi térnél találhatók társasházak, azonban ezek a településnek csak elenyésző részét teszik ki.

Bugyi Nagyközség belterületének határában találhatók a gazdasági területek. A település északnyugati részén, az egykori MGTSZ helyén lévő gazdasági területen több cég telephelye is megtalálható. A délnyugati térségben kijelölt, nagy kiterjedésű gazdasági területen jelenleg csak a temető melletti sírkőkészítő telephely működik.

Bugyi Nagyközség nagy zöldfelülettel rendelkező különleges területfelhasználású területei a temető és a sportpálya területe. A temető a település nyugati határában, míg a sportpálya a középső részen az óvoda mellett található.

**Településkarakter, jellemző épülettípusok**

Az Ófaluban találhatók Bugyi Nagyközség legértékesebb épületei, ezt jelzi az is, hogy a legtöbb védelem alatt álló épület ezen a településrészen található. A kialakult beépítés és a meglévő épületállomány sok helyütt őrzi még a 19. században létrejött településképet, épülettömegeket és építészeti részleteket. Az Ófalu meghatározó épületei a római katolikus és a református templom, valamint a Beleznay-kastély. Mindhárom épület a Beleznay tér közvetlen szomszédságában található és országos védettséget élvez. Az Ófalu beépítésére az oldalhatáron álló egy szintes épületek a jellemzőek. A házak nagy része előkerttel épült, melyben helyenként szőlőt, vagy dísznövényeket ültettek.

Az Ófalun kívül található belterületek kis része gazdasági terület, azonban a nagyobbik része egyéb lakóterület. Ez utóbbi épületállománya vegyesnek mondható. A hétvégi házaktól kezdve, a lakótelepi társasházakon keresztül, az ezredfordulót követően épült modern épületekig szinte mindennel találkozhatunk. Bugyi Nagyközség belterületén azonban kiemelkedően sok „Kádár-kockának” nevezett kockaház található. Ezek a jellemzően 100m2-es, négyzetes alaprajzú, sátortetős házak a település minden részén megtalálhatók és nagyban meghatározzák a karakterét.

**Épített értékek**

Bugyi Nagyközség több évszázados múltra visszatekintő település. Az építészeti értékek elsősorban az Ófaluban maradtak fent. A hagyományos építészet jellemzői közül a településközponti településszerkezet őrzi még a térségre jellemző, hagyományos építészeti vonásokat.

Bugyi Nagyközségben három országos védelem alatt álló műemlék építmény található, ezek a település templomai, valamint a Beleznay-kastély. Mind két templomhoz tartozóan ex-lege védett műemléki terület került kijelölésre, melyek a vizsgálati tervlapon feltüntetésre kerültek, míg a Beleznay kastély műemléki környezetét a 32/2005. (XII. 22.) NKÖM rendelet védi.

**Közlekedés**

A településnek nincs közvetlen kapcsolata az országos gyorsforgalmi hálózattal. A településen halad keresztül az 5204 j. Bugyi-Kiskunlacháza összekötő út, az 5202 j. Taksony-Kecskemét összekötő út, az 52103 j. Bugyi bekötő út, az 52104 j. Ócsa-Bugyi bekötő út és az 5206 j. Bugyi-Kunpeszér összekötő út. A település jól kiépített kapcsolatokkal rendelkezik minden irányban, megközelítése jó, azonban elérhetőségét az utak állapota határozza meg elsősorban.

Az országos közutakhoz és a gyűjtő utakhoz kapcsolódnak a település mellékutcái. A főutakon és a gyűjtőutakon kívül a lakóutcák szűkek, szabályozási szélességük kicsi. Az utak burkoltak.

**Közmű**

A megvalósított közműfejlesztések eredményeként a 2000-es évek elején a település területének központja már teljes közműellátással rendelkezett. A teljes közműellátáshoz kiépítették a közüzemű ivóvízellátást, a közcsatornás szennyvízelvezetést, a csapadékvíz elvezetést, a villamosenergia ellátást és a földgázellátást is, valamint a vezetékes távközlési és műsorelosztási szolgáltatást. Az elmúlt években megvalósított fejlesztésekkel pedig az egyes közművek szolgáltatásának kiépítését tovább fejlesztették. Ellátási hiányok a belterület peremén és a külterületen fekvő ingatlanoknál fordulnak elő.

A villamosenergia, valamint a vezetékes elektronikus hírközlési hálózat vezetékei jellemzően föld felett vannak elhelyezve, mely jelentős mértékben befolyásolja, alakítja a település arculatát.

**Környezeti állapot**

A település környezeti állapot szempontjából jó. A magasabb rendű jogszabályok mellett a környezetvédelemről Bugyi Nagyközség Önkormányzatának 9/2001. (V.14.) számú rendelete határozza meg a környezeti elemek védelmét.

A településen a környezeti állapotot elsősorban a jelentős tájhasználattal illetve kibocsátással járó ipari terület, a közlekedés, a mezőgazdasági termelés illetve - téli időszakban - a fűtés határozza meg. A kibocsátások nem haladják meg a jogszabályokban és határozatokban meghatározott értékeket.

**Katasztrófavédelem**

Bugyi Nagyközség a jogszabályok alapján III. katasztrófavédelmi osztályba tartozó település, a Monor székhelyű katasztrófavédelmi kirendeltséghez tartozik.

## 2.2. Egyedi kezelést igénylő, illetve problémás területek

Belterületi kiemelt feladatok:

* Intézményterületek integrált fejlesztése;
* Az Ófalu tradicionális szerkezetének, településképi megjelenésének megóvása érdekében megfelelő szabályozás szükséges, meghatározva a védelemre érdemes településszerkezeti elemeket is (beépítési mód, utcakép, telekszerkezet stb.);
* A kialakult zárványtelkek kérdésének megfelelő szabályozása;
* A fokozatosan beépülő, formálódó keleti településrész szabályozásának átgondolása;
* A település zöldfelületi rendszerének növelése.

Tájhasználati feladatok

* A természetvédelmi oltalom alatt álló területeken található területhasználatok összeegyeztetése a természetvédelem érdekeivel;
* a bányatavak megközelítésének és környezetnek a rendezése a kisebb környezeti hatások elérése érdekében;
* Vízbázisvédelmi területek egyedi kezelése, területhasználatok átgondolása az egyes védőzónákban.

Környezeti, természeti értékek

* Településen áthaladó tranzit forgalom csökkentése;
* Ökológiailag értékes (védelem alatt álló) természetközeli területek megóvása;
* Környezetkímélő mezőgazdasági technológiák, vegyszerhasználat ésszerűsítése;
* Helyi természetvédelemi célok átgondolása és azok érvényesítése.

Közlekedési és közmű területek



* A hatályos szabályozási tervben tervezett közterület szabályozások átgondolása;
* Települési elkerülő út megvalósítása;
* Kerékpárutak nyomvonalának kijelölése;
* A kiépített szennyvízgyűjtő hálózatra nem csatlakozó ingatlanok rácsatlakozását meg kell oldani;
* A közcsatorna hálózat teljes körű kiépítése a beépített területeken;
* A felszíni vízrendezés és az belvízvédelem megoldása;
* A közvilágítás mennyiségi és minőségi fejlesztése.

## 2.3. Eltérő jellemzőkkel rendelkező településrészek

Bugyi Nagyközség belterülete három jól elkülöníthető településrésszel rendelkezik, melyek részletes bemutatása a Megalapozó vizsgálat I. Helyzetfeltáró, Helyzetelemző munkarész 9.1.1. fejezetében található. Ezek:

* Ófalu
* Lakóterület
* Gazdasági terület
* Külterület

E településrészek beépítésük idejét, a kialakult szerkezetet, beépítési módot és épületállományt tekintve jól elkülöníthetőek. Megállapításra került, hogy a település nem rendelkezik a többitől markánsan eltérő, szegregált településrésszel.



**Településrészek lehatárolása**

# 3. A település adottságai egy SWOT táblázatban összefoglalva

Bugyi Nagyközség fejlesztési dokumentumainak elkészítéséhez elengedhetetlen a SWOT analízis készítése. Amellett, hogy a település adottságait erősségekre és gyengeségekre szétválasztva összegyűjtjük, az adottságokból adódó lehetőségek mellett a települést veszélyeztető tényezők is feltárásra kerülnek. A SWOT analízis lehetőségei és veszélyei nem azt jelentik, hogy a jövőbeni fejlődés egyértelműen egyik vagy másik szempont szerint alakul.

A térség és Bugyi Nagyközség helyzetelemzéséből származó információk stratégiai szemléletű, rendszerezett összegzését tartalmazza a SWOT analízis, aminek az összeállításában részt vettek többek között a településfejlesztési koncepció készítésébe bevont 2016. február 15-i nyitott fórum szereplői: a Polgármester, a Polgármesteri Hivatal dolgozói, intézményvezetők, civil szervezetek képviselői, településfejlesztést meghatározó szakértők, helyi vállalkozók, gazdasági szereplők stb.

|  | **Erősségek (S)** | **Gyengeségek (W)** |
| --- | --- | --- |
| Regionális kapcsolatok, térségi szerepkör | * Főváros közelsége | * Forgalom (elkerülő út hiánya) |
| demográfia, Társadalmi kozhézió | * Összetartó faluközösség * Befogadó települési közösség * Nagyszámú aktív civil szervezet, egyesület * Emberléptékűség („szomszédságok”, közösségek könnyen kialakulhatnak) * Közösség, kultúra sokszínűsége * Aktív civil és sportélet * Sokszínű gyerek és felnőtt programok | * Fiatalok száma csökken a településen * Civil szervezetek, megmozdulások nem megfelelő összehangolása |
| ellátás, szolgáltatás | * Jó minőségű közszolgáltatási ellátás * Az oktatási és nevelési intézmények folyamatos bővítése, korszerűsítése * Színvonalas alapfokú művészeti oktatás, zenei képzés * Megfelelő háziorvosi-, gyermek-háziorvosi és fogszakorvosi ellátás * Alapfokú szociális, egészségügyi szolgáltatások * Lakosság szociális helyzete jó * Jó közbiztonság | * Hiányzó középfokú oktatás * Hiányzó idősek nappali ellátó otthona * Bölcsődei ellátás megoldatlansága * rendőrség, tűzoltóság, mentőállomás hiánya és távolsága * Szórakoztató és egyéb szabadidős lehetőségek hiánya a különböző korosztályok számára * A fiatalok nagy része eljár a településről szórakozni, kikapcsolódni * Megfelelő méretű kulturális intézmény hiánya |
| Gazdaság, Turizmus | * Kis- és középvállalkozások * Magas foglalkoztatottság * Önkormányzati tulajdonban álló fejlesztési területek * Nincs környezetterhelő ipari tevékenység a településen * Jó minőségű szántóterületek | * Szakképzett munkaerő hiánya * A főváros munkaerő-elszívó ereje jelentős mértékben érvényesül * A turizmusból származó bevételek hiánya az infrastrukturális hiányok miatt * Térségi együttműködés hiánya a turizmus területén * Kerékpárutak hiánya |
| Természet, Környezet | * Értékes természeti környezet a belterület közvetlen közelében * Kedvező környezeti állapot * Helyi védelem alatt álló természeti területek és értékek * Védett növény- és állatfajok * Natura2000 * Tájképi szempontból is értékes tájszerkezet | * A beépített területek folyamatos növekedése folyamatos veszélyt jelent az értékes természeti környezetre * Helyenként jelentős környezeti terheléssel járó tájhasználatok |
| Épített környezet, Településkép | * Laza, falusias beépítés * Barátságos, emberközeli település * Változatos településkép * Változatos, többféle igényt kielégítő telekméretek * Lakóterületi tartalékok (foghíjtelkek) * A régi épületállomány lassú, de folyamatos megújulása | * Hiányzó zöldfelületi elemek, parkok * Egységes építési szabályzás hiánya |
| Infrastruktúra, közművek, közlekedés | * Megvalósult fejlesztések, a település ütemes fejlődése * Burkolt utak arányának folyamatos emelkedése * Megoldott elektromos-energia ellátás * Megoldott ivóvíz-ellátás * Kiépített szennyvízcsatorna hálózat * Megoldott gázellátás * Megoldott a települési szilárd hulladék gyűjtése és elszállítása a községben * Vezetékes telefon és kábeltv hálózat * Megfelelő mobil vételi lehetőségek | * Elégtelen tömegközlekedés * Rossz tömegközlekedési kapcsolatok környező településekre * Kerékpárút hiánya * Hiányzó járdák * Belvízhelyzet megoldatlan |

|  | **Lehetőségek (O)** | **Veszélyek (T)** |
| --- | --- | --- |
| Regionális kapcsolatok, térségi szerepkör | * Elkerülő út megépítése * Térségi együttműködés (turisztika, sport, gasztronómia, kulturális) | * A főváros elszívó ereje tovább erősödik * Alvótelepüléssé válás |
| demográfia, foglalkoztatás, Társadalmi kohézió | * Fiatal értelmiség helyben tartása szociális, gazdasági intézkedésekkel * Fiatalok további bevonása a település közösségi életébe * Fiatalok számára további vonzó helyi kikapcsolódási, sportolási lehetőségek biztosítása * A kulturális élet még intenzívebb kiaknázása * Közösségi szellem, gyökerek további erősítése * Egyesületek, civil szervezetek támogatása | * A település elöregedése elöregedés * Fiatalok elvándorlása |
| Ellátás, szolgáltatás | * Szociális, egészségügyi fejlesztések * Az értelmiségi réteget is megcélzó kulturális, szórakozási lehetőségek biztosítása * Sportinfrastruktúra fejlesztése | * Az intézmények fenntartása a magas költségek miatt ellehetetlenül |
| Gazdaság, Turizmus | * Helyi adók újragondolása * Vállalkozó önkormányzat * Szellemi tőke kiaknázása * Helyi vállalkozások támogatása, további erősítése * bányatavak hasznosítása * Kerékpárút és kerékpáros fejlesztések (kerékpárutak kiépítése, kerékpáros pihenőhely létesítése, működtetése) * Természeti értékek bemutatása szervezett turizmus keretein belül * Környezetbarát kisipar támogatása * Tájgazdálkodás, integrált gazdálkodás megvalósítása * Kertészeti kultúrák, fóliás növénytermesztés (helyi fogyasztásra is) * Háztáji termesztésű zöldségek előállítása * Helyi piac fejlesztése | * Korrupció * Budapest szívó hatásának érvényesülése * Állami fejlesztések elmaradása, lassúsága * EU-a pályázati pénzek csökkenése * Művelhető termőföld csökken * Korszerűtlen, környezetszennyező mezőgazdálkodási technológiák alkalmazása |
| Természet, környezet | * Természeti értékek megóvása, fenntartása; tájékoztatás * Mezőgazdasági technológiai korszerűsítés * Felszíni és felszín alatti vizek minőségének hosszútávú megőrzése * Környezettudatos szemlélet kialakítása (oktatás, tájékoztatás), ösztönzése stb.); * Külterületi fejlesztések a táji, természeti és környezeti értékek figyelembe vételével történik | * Az értékes természeti környezet túlterhelése, pusztulása * Növekvő környezetterhelés * Elavult környezetszennyező mezőgazdasági technológiák alkalmazása miatt károsodik a táji környezet * Éghajlatváltozás káros hatásai |
| Épített környezet, településkép | * Rendezett településkép kialakítása * Szabályozott településkép: formai kötöttségek a beépítések során * Új fejlesztési területek, utcanyitások megfontolt kijelölése * A település szerkezetéhez illeszkedő területi fejlesztések * A belső tartalékok kihasználása: foghíjak, tartalékterületek beépítése, tömbfeltárások * Foghíjtelkek településképhez illeszkedő beépítése * Közterületek, zöldterületek kijelölése, fejlesztése | * A helytörténeti értékkel bíró épületek állapotának romlása/pusztulása * A hagyományos településképbe nem illő épületek túlzott elszaporodása |
| Infrastruktúra, Közművek, közlekedés | * Infokommunikációs fejlesztés, ingyenes wifi hálózat kialakítása az egész községben * Csapadékvíz-elvezetés megoldása a település teljes területén * Szelektív hulladékgyűjtés szorgalmazása * Alternatív energiaforrások hasznosításának elősegítése (pl. adókedvezmény) * Térségi kerékpárút építése; * Kerékpárút építése bel- és külterületen is * Közlekedésbiztonsági intézkedések * Járdák építése | * Külterületi utak és belterületi földutak járhatatlanná válása |

# fejlesztési koncepció

# 1. Bugyi Nagyközség jövőképe

## 1.1. A koncepció felépítése

A Településfejlesztési koncepció megalkotása alapvetően vertikális szemlélet alapján történik, tehát felülről lefelé történt a fejlesztések definiálása. Ez a logika arra épít, hogy a várostervezési folyamat során megfogalmazott fejlesztési elképzelések, akkor tudnak a későbbiekben a gyakorlatban működni és valóban segíteni a város fejlődését, ha megfelelő megalapozó helyzetfeltárás történik, ami után tisztázni lehet, hogy a település közössége milyen jövőképpel rendelkezik, azokhoz milyen általános és konkrét célok köthetők és csak ezután lehetséges azoknak a fejlesztési eszközök beazonosítása, amik végeredményben elvezettnek a fejlesztések megvalósításához.

A Településfejlesztési Koncepció vertikális felépítése mellett, már tervezési szakaszban figyelemmel kell lenni arra, hogy a megfogalmazott fejlesztési céloknak, milyen az egymáshoz való viszonya, milyen összefüggések vannak, a szinergiahatások kihasználására milyen lehetőségek vannak. Mindez azt jelenti, hogy a koncepció vertikális felépítése mellett, a településfejlesztési célok horizontális áttekintésére is szükség van.

## 1.2. Bugyi Nagyközség jövőképe

A jövőkép megalkotása során azt a kérdést szükséges feltenni, hogy a település közössége milyen hosszútávra érvényes víziókkal rendelkezik. A jövőkép megalkotása azért különösen fontos, mert csak az a település tud sikeres lenni, aki tudja milyen hosszútávú célokat kíván elérni. A jövőképalkotás, a településfejlesztési munka azon szakasza, ahol a település közössége végig gondolhatja, hogy milyen településen szeretne élni 15-20 év múlva. Ehhez természetesen tisztába kell lenni azzal, hogy milyen humán és gazdasági erőforrásokkal rendelkezik a település, és ezekre építve milyen lehetőségek állnak nyitva a település számára.

A jövőképnek a település céljairól kell szólnia, de nem feledve, hogy csak az a település tud sikeres lenni, ahol a község sikerei összekapcsolódnak a helyi közösség sikereivel. A jövőkép végső megfogalmazásának konszenzuson kell alapulnia, hiszen a jövőképben megjelenik a település magáról alkotott képe. A fejlesztési beavatkozások sorrendjében, azok fontosságában lehetnek hangsúlybeli eltérések, a jövőképnek ki kell fejezni a helyi közösség egy irányba mutató akaratát. A jövőképben megfogalmazott elképzelések segítenek abban, hogy a település fejlesztési tervei egy irányba mutassanak, kohézióban legyenek egymással.

Bugyi Nagyközség jövőképe 3 fogalom köré épül. Ezek a fogalmak fejezik ki, hogy a település számára mik azok az alapértékek, amik iránymutatásként szolgálnak a település jövőjével kapcsolatban.

# 2. Jövőképet meghatározó célok

A fentiekben felvázolt jövőkép összehangolt cselekvés nélkül csak álom marad. Fontos tehát, hogy a jövőkép megvalósulását meghatározó fejlesztési irányok – cselekvési tervként – meghatározásra kerüljenek, hogy aztán azok megvalósításán a település döntéshozói, gazdasági szereplői és lakossága együtt munkálkodhasson.

E fejezetben tehát megfogalmazásra kerülnek azok a településfejlesztési célok és feladatok, melyek megvalósulása révén elérhető a fentiekben felvázolt jövőkép.

## 2.1. Átfogó és tematikus célok

**Fennntarthatóság**

**Esélyegyenlőség**

**Partnerség**

## 2.2. Horizontális célok

Bugyi Nagyközség három olyan fejlesztési szempontot emel ki, amelyek érvényesülését a koncepció tervezési és megvalósítási szakaszaiban egyaránt vizsgálja. Ezek olyan szempontok, amik általánosságban elősegítik az koncepcióban megfogalmazott tartalmak hatékony működését.

## 

## 2.3. célrendszer elemei

1. **Élhető települési környezet kialakítása**

A település lakosságának életminőségét egyszerre befolyásolja az őt körülvevő fizikai közeg, illetve közösségi közeg. Az Önkormányzat számára fontos szempont, hogy Bugyi Nagyközség ne csak lakóhelyként jelenjen meg a lakosság számára, hanem otthonként tekintsenek a község egészére. Mindehhez elengedhetetlen, hogy a település fizikai környezete, illetve a helyi közösség egyaránt a fejlesztések fókuszába kerüljön. Az élhető települési környezet feltételeinek megteremtése hozzájárul, ahhoz, hogy a helyi lakosság identitása erősödjön. Ideális esetben ezeknek a fejlesztéseknek egyformán alanya, kezdeményezője, illetve aktív alakítója is a helyi közösség.

Célok kiemelten:

* Épített és természeti környezet értékmegőrző fejlesztése
* Helyi közösségen belüli kohézió erősítése
  1. **Települési környezet fejlesztése**

A települési környezet fejlesztésébe egyaránt bele kell, hogy férjen Bugyi Nagyközség épített és természeti tereinek a fejlesztése. Az élhető település elérése szempontjából egyáltalán nem mindegy a települési környezet milyen minőségi állapotban van. Az Önkormányzat számára fontos szempont a harmonikus, rendezett, településkép, illetve a funkcionálisan jól használható infrastruktúra kialakítása. A fejlesztések megtervezése esetében fontos szempont, hogy a lakossági igények minél inkább becsatornázásra kerüljenek. Az Önkormányzat ezeket a fejlesztéseket ütemezetten hajtsa végre, tehát pontos terveket készít, hogy az egyes településrészeken milyen típusú és nagyságrendű fejlesztés szükségesek és ezekhez milyen időbeli ütemezés tartozik.

Célok kiemelten:

* A település műszaki infrastruktúrájának fejlesztése
* Zöldfelületek minőségmegőrzése, megújítása
  1. **Közösségi kohézió megteremtése**

Az Önkormányzat számára fontos célként jelenik meg a helyi közösség fejlesztése. Ennek a célnak az elérése egyrészt jelenti a közösségi terek infrastruktúrájának kiépítését, fejlesztését. Másrészt szükség van a helyi közösség közvetlen, illetve közvetett támogatására. A helyi közösség támogatása adja meg az élhető település tartalmi feltételeit, hiszen a helyi közösség aktivitása, cselekvései nagyban hozzájárulnak ahhoz, hogy a helyi lakosság valóban otthonának érezze Bugyi Nagyközséget.

A helyi közösség támogatása hatékonyan képes segítenie az Önkormányzatot településfejlesztési céljai megvalósításában. A fejlesztési program sikere azon is múlik, hogy sikerül-e megfelelő társadalmi beágyazottságot szerezni számára. Társadalmi támogatás nélkül a fejlesztés egy szűk réteg ügye marad, ami gyengíti a fejlesztési kezdeményezéseket. Ennek elkerülése érdekében az Önkormányzat együttműködésre törekszik a község civil szervezeteivel.

Célok kiemelten:

* Közösségi funkciók fejlesztése
* Partneri kapcsolatok kialakítása

1. **Település népességmegtartó erejének növelése**

A fejlesztések megtervezése során figyelemmel kell lenni a jelen igényeire, de a jövőben várható kihívásokra is válasz kell tudni adni. Minél inkább sikerül az Önkormányzatnak olyan fejlesztéseket megvalósítani, amik illeszkednek a helyi lakosság igényeihez, úgy várható a fejlesztések sikere. A fejlesztések sikerének egyik legkézzelfoghatóbb eredménye, hogy a település népességszáma hogyan alakul, amire leginkább az van hatással, hogy a helyi lakosság milyen perspektívákkal rendelkezik. A helyzetfelmérés, illetve a településtervezési fórumok tapasztalata azt mutatja, hogy a település népességmegtartó ereje, akkor növelhető, ha a települési funkciók megerősödnek, színvonaluk emelkedik. Az Önkormányzat a fejlesztések tervezésekor külön fókuszál arra, hogy a fiatal korosztály milyen igényekkel, szükségletekkel rendelkezik.

Célok kiemelten:

* A helyben elérhető települési szolgáltatások bővítése, minőségi javítása
* Helyi foglalkoztatás feltételeinek támogatása
  1. **Települési funkciók megerősítése**

A tervezett fejlesztések arra fókuszálnak, hogy a helyi lakosok minél több és színvonalasabb szolgáltatást tudjanak igénybe venni Bugyi Nagyközségben, és ezzel együtt csökkenjen a függőség más településektől. Mindezen fejlesztések során egyensúlyt kell tudni tartani a meglévő falusi hangulat és a települési funkciók erősítése között. Közszolgáltatások területén a fejlesztési hangsúly az oktatás, szociális és egészségügy területén van, illetve az önkormányzat szolgáltató jellegének erősítése is szerepel a fejlesztési elképzelések között.

Célok kiemelten:

* Közszolgáltatási ellátórendszer minőségmegőrzése, és fejlesztése
* Kiskereskedelmi funkciók erősítése
  1. **Térségi kapcsolatok erősítése**

A fejlesztések tervezésekor figyelembe kell venni, azt a gazdasági, kulturális térségi közeget, ami körülveszi Bugyi Nagyközséget. A település vizsgálja annak lehetőségeit, hogy milyen együttműködési lehetőségek vannak a környező településekkel, s milyen kapcsolatokat lehet erősíteni. A koncepcióhoz készült helyzetfeltárás azt mutatja, hogy vidékfejlesztés, idegenforgalom, és kulturális rendezvények esetében lehetséges potenciális együttműködés.

Célok kiemelten:

* Térségi együttműködési lehetőségek feltérképezése
* Meglévő térségi együttműködések fejlesztése
  1. **Helyi foglalkoztatás feltételeinek támogatása**

A település foglalkoztatottsági mutatói kedvezőek, ezért foglalkoztatottsági szempontból kevésbé mennyiségi, mint inkább minőségi fejlesztések szükségesek. Az Önkormányzat igyekszik partneri kapcsolatot kialakítani a helyi foglalkoztatókkal, felmérni milyen szükségleteik, igényeik vannak. Az eddigi tapasztalatok azt mutatják, hogy a helyi humánerőforrás fejlesztését igénylik leginkább a foglalkoztatók, így az önkormányzat is elsősorban ezen a területeken igyekszik lehetőségeihez képest támogatást nyújtani.

Az Önkormányzat azt is céljának tekinti, hogy lehetőségeihez képest támogassa azokat a mikrovállalkozásokat, amik helyben megtalálható munkahelyeket hoznak létre.

Célok kiemelten:

* Település humánerőforrásának minőségi javítása
* Helyi mikro és kisvállalkozások támogatása

## 2.4. A fejlesztési célok az egyes településrészekre vonatkozóan

Bugyi Nagyközség területén az Integrált Településfejlesztési Stratégiával (ITS) összhangban 4 településrész került lehatárolásra, a megalapozó vizsgálat eredményeire támaszkodva

1. Ófalu
2. Lakóterület
3. Gazdasági terület
4. Külterület

A fejlesztési célok többsége a település egész területét érinti. Ilyenek leginkább az általános célok, amelyek mindenhol érvényesítendők, illetve a területhez ténylegesen nem köthető fejlesztések. A célok egy része az egyes településrészeken fejtik ki leginkább hatásukat.

Az alábbi mátrixban összesítve mutatjuk be a településfejlesztési koncepció célrendszere és a településre, településrészekre vonatkozó fejlesztések közötti kapcsolatokat.

| Célok | Bugyi Nagyközség | Településrészek | | | | |
| --- | --- | --- | --- | --- | --- | --- |
| Ófalu | Lakó-terület | Gazdasági terület | Külterületi lakótereület | Külterület |
| **Települési környezet fejlesztése** | | | | | | |
| **I.1.** Települési infrastruktúra fejlesztése |  |  |  |  |  |  |
| **I.2.** Lakó-környezet fejlesztése |  |  |  |  |  |  |
| **Közösségi kohézió megteremtése** | | | | | | |
| **II.1.** Nonprofit szektor működési feltételeinek javítása |  |  |  |  |  |  |
| **II.2.** Szabadidő-eltöltési lehetőségek bővítése |  |  |  |  |  |  |
| **II.3.** Társadalmi együttműködődések fejlesztése |  |  |  |  |  |  |
| **Települési funkciók megerősítése** | | | | | | |
| **III.1.**Közszolgáltatások fejlesztése |  |  |  |  |  |  |
| **III.2.** Közbiztonság fejlesztése |  |  |  |  |  |  |
| **Térségi kapcsolatok erősítése** | | | | | | |
| **IV.1.** Kulturális és idegenforgalmi együtt-működések |  |  |  |  |  |  |

| Célok | Bugyi Nagyközség | Településrészek | | | | |
| --- | --- | --- | --- | --- | --- | --- |
| Ófalu | Lakó-terület | Gazdasági terület | Külterületi lakótereület | Külterület |
| **Helyi foglalkoztatás feltételeinek támogatása** | | | | | | |
| **V.1.** Helyi humánerőforrás erősítése |  |  |  |  |  |  |
| **V.2.** Vállalkozások létrejöttének és fejlődésének elősegítése |  |  |  |  |  |  |

|  |  |
| --- | --- |
|  |  |
|  | Erős kapcsolat |
|  | Településrészi erős kapcsolat |

# 3. Kiinduló adatok a további tervezési feladatokhoz

## 3.1. társadalmi, gazdasági és környezeti adatok

A társadalmi, gazdasági és környezeti adatok korábban meghatározásra kerültek a Megalapozó vizsgálat dokumentáció I. Helyzetfeltáró munkarész részében. Az egyes kiinduló adatokat az alábbi fejezetek tartalmazzák:

* Társadalmi adatok 3. 1. fejezet – Demográfiai jellemzők
* Kultúra 3.4. fejezet – Közösségi élet
* Közszolgáltatások 3.3. fejezet – Humán közszolgáltatások

3.6. fejezet – Közbiztonság

3.5. fejezet – Szociális ellátórendszer

* Gazdaság 4.1. fejezet – Bugyiban működő vállalkozások

4.2. fejezet – Kiskereskedelem, vendéglátás

* Környezeti adatok 7. fejezet – Táji és Természeti adottságok vizsgálata

8. fejezet – Zöldfelületi rendszer vizsgálata

* Infrastruktúra 9. fejezet – Az épített környezet vizsgálata

10. fejezet – Közlekedésvizsgálat

11. fejezet – Közművizsgálat – Közműellátottság

12. fejezet – Környezeti állapot értékelése

## 3.2. javaslat a műszaki infrastruktúra fő elemeinek térbeli rendjére

Bugyi Nagyközség esetében a műszaki infrastruktúra legfőbb elemei az alábbiak szerint alakulnak:

* **Közlekedés**

A településnek nincs közvetlen kapcsolata az országos gyorsforgalmi hálózattal. A településen halad keresztül at 5204 j. Bugyi-Kiskunlacháza összekötő út, az 5202 j. Taksony-Kecskemét összekötő út, az 52103 j. Bugyi bekötő út, az 52104 j. Ócsa-Bugyi bekötő út és az 5206 j. Bugyi-Kunpeszér összekötő út.

A tágabb térség legjelentősebb útja az M5 autópálya, az 5. sz. Budapest-Szeged-Röszke elsőrendű főút és az 51. sz. Budapest-Baja-Hercegszántó másodrendű főút. Az M5 autópálya Budapestről Kecskemét-Szeged irányába vezet. Az M5 autópályának az ócsai lehajtója található legközelebb a településhez. Az M0 autóútnak Bugyi Nagyközségtől 16-20 km-re található csomópontja, Alsónémeditől illetve Dunaharasztitól északra. A település egyenlő távolságra fekszik az 5. sz. főút és az 51. sz. másodrendű főút között.

Az 5204 j. összekötő út biztosítja a kapcsolatot a település és az 51. sz. másodrendű főút között nyugati irányban. Az 5. sz. főúttal a közvetlen kapcsolat több települési összekötő úton is megoldott keleti irányban: az 52103 j. és az 52104 j. bekötő út, és Dabassal biztosított kapcsolatot az 5202 j. összekötőút által.

A település jól kiépített kapcsolatokkal rendelkezik minden irányban, megközelítése jó, azonban elérhetőségét az utak állapota határozza meg elsősorban.

A településen több országos összekötőút halad keresztül, melyek a település fő gyűjtőút-hálózati elemeit képezik.

Az országos közutakhoz és a gyűjtő utakhoz kapcsolódnak a település mellékutcái. A főutakon és a gyűjtő utakon kívül a lakóutcák szűkek, szabályozási szélességük kicsi.

A települést érintő térségi utak forgalmát a „Bugyi Nagyközség térségének forgalmi vizsgálata” című táblázat mutatja. A forgalmi vizsgálatból megállapítható, hogy a települést érintő közutak terhelése jelenleg az eltűrhető, sőt a megfelelő határértékek alatt van. A települést érintő útszakaszok közül a település központján áthaladó 5202 j. összekötő út a legterheltebb, a terheltsége egyes belterületi szakaszokon eléri a 44%-ot. A külterületi önkormányzati utak forgalma a mezőgazdasági termeléssel kapcsolatos és minimális.

Bugyi Nagyközség területén az országos közutak burkolatának minősége megfelelő, a település egyéb burkolata közepes ill. rossz minőségű. A településen még vannak burkolatlan utcák. Ahogyan a 10.2.1. fejezetben feltűntetett táblázatban szerepel, az utak 76,75%-a burkolt, s az állami utak 100%-a burkolattal rendelkezik.

A buszjáratokat a VOLÁN ZRt. üzemelteti. A településnek önálló közlekedési rendszere nincs, de a település útjait használó buszjáratok el tudják látni a belső közlekedési igényeket. A település külterületének az elérése céljából fejleszteni szükséges a külterületi megállóhelyeket.

**A jövőben az alábbi közlekedési elemek fejlesztésére van szükség közlekedéshálózati szinten, aminek egy része az útviszonyokból, vagy a közösségi közlekedésből adódik:**

* Rossz útviszonyok
  + Alsónémedi (Rádai út folytatása) és Apaj felé
  + Czanik-ürbőre vezető állami út felújítása
* Elkerülő út hiánya,
* Haránt irányú buszközlekedés (pl. Dabas, Kiskunlacháza, Ócsa, Ürbő felé)
* Egyéb fejlesztési igények, tervek:
  + Arany János u.-Bajcsy Zs. kerékpárút kiépítése (Temetőig)
  + Rádai utcán kerékpárút kiépítése (Forster Kastélyig)
* **Közmű**

A megvalósított közműfejlesztések eredményeként a 2000-es évek elején a település területének központja már teljes közműellátással rendelkezett. A teljes közműellátáshoz kiépítették a közüzemű ivóvíz ellátást, a közcsatornás szennyvízelvezetést, a csapadékvíz elvezetést, a villamosenergia ellátást és a földgázellátást is, valamint a vezetékes távközlési és műsorelosztási szolgáltatást. Az elmúlt években megvalósított fejlesztésekkel pedig az egyes közművek szolgáltatásának kiépítését tovább fejlesztették. Ellátási hiányok a belterület peremén és a külterületen fekvő ingatlanoknál fordulnak elő.

Az ivóvízzel ellátott lakások száma a legutolsó statisztikai adatok alapján 1642 volt 2014. január 1-én, ez a település lakásállományának 79,36%-a, ami azt jelenti, hogy a lakások ötödének (kb. 1000 ember) nincsen megoldva a közüzemi vezetékes ivóvíz ellátás. E népesség ellátására a közhálózatra telepített 5 közkifolyó áll jelenleg rendelkezésre. A közüzemi vízellátásban nem részesülő telkeken élők a vízellátásukra a közkifolyókon kívül általában házi kutakat is hasznosítanak, de azok vízminősége bizonytalan. Házi kutakat a fenntartási költségeik csökkentésére a közüzemű vízellátásban részesülők is használnak, elsődlegesen locsoló vízként. (A fúrt kutak mennyiségére vonatkozóan nem áll rendelkezésre adat.)

A közcsatorna hálózatra összesen 1575 darab lakás csatlakozott, ami a teljes lakásállomány 76,12%-a. (2014. január 1-i adat).

A település beépített belterületén a csapadékvizek összegyűjtése elválasztott rendszerű nyílt árkos csapadékvíz szikkasztó hálózattal történik. A nyílt árkok többnyire földárok kialakításúak.

A település energiaellátására a vezetékes energiahordozók közül a villamosenergia és a földgáz áll rendelkezésre. A nem vezetékes, hagyományos energiahordozók használata is jelentős mértékű a település energiaellátásában.

A két vezetékes energiahordozó rendelkezésre állása a település gazdaságos, takarékos, korszerű, környezetbarát energiaellátását igény esetén lehetővé teszi. A villamosenergia, mint vezetékes energiahordozó elsődlegesen világításra és erőátviteli célú, vagy technológiai célú energiaigények kielégítésére használják. A földgáz közvetlen hasznosításával komplex módon a termikus energiaigények teljes körűen kielégíthetők.

A település villamosenergia ellátásának üzemeltetője a Budapesti ELMŰ Hálózati Kft., míg a gázhálózat esetében az E-ON biztosítja 2015. december 31.ig. A településen összesen 63 km hosszú gázcső hálózat épült ki.

Az önkormányzati intézmények energiaellátása vezetékes energiahordozók hasznosításával jelenleg megoldott. A villamosenergia ellátással az intézmények világítási és technológiai igényeit elégítik ki, a termikus célú energia ellátásuk pedig földgáz hasznosításával biztosított, helyi hőbázis segítségével.

Energiahatékonyság javítására, energiatakarékos fogyasztást eredményező beruházások, a szigetelések, homlokfali hőleadást csökkentő (falszigetelések, nyílászáró cserék, javítások) beruházások, épületgépészeti felújítások előfordultak, de az energiahatékonyság jelentősebb javítását szolgáló megújuló energiaforrás hasznosítása nem ismert, erről információ nem áll rendelkezésre.

**Közmű szolgáltatás szempontjából megoldandó feladat a településen elsősorban a szennyvízelvezetésével kapcsolatban jelentkezik**. **A további feladatokat az alábbiak szerint csoportosítjuk:**

* Külterületi lakó ingatlanok közmű ellátásának biztosítása.
* Vannak olyan beépített területek, amelyek nem rendelkeznek kiépített közcsatorna hálózattal. Ezt a hiányosságot fel kell számolni.
* A másik település szintű közműfejlesztést igénylő feladat a felszíni vízrendezés, különösen a klímaváltozás hatására várható még szélsőségesebb csapadékesemények zavarmentes elvezetésének biztosítására.
* A közvilágítás arculatépítő és közbiztonság javító hatása érdekében a közvilágítás mennyiségi és minőségi fejlesztést igényel.
* **Megújuló energia**

Az energiatermelésre alkalmas megújuló energiaforrások hasznosítása nem újszerű, csak időközben háttérbe szorult. Újra előtérbe kerülését a hagyományos energiahordozók fogyó készlete és hasznosításának környezetszennyező hatása indította el, valamint az a felismerés, hogy a megújuló energiahordozók különösebb ráfordítási igény nélkül rendelkezésre állnak, használatuk nem okoz halmozódó káros hatásokat, környezeti terhelést. Ezekkel az adottságokkal a fenntartható fejlődés lehetőségét szolgálják.

Hazánkban, s Bugyi Nagyközségben is elérhető megújuló energiaforrás a szélenergia, a napenergia, a vízenergia, a biomassza-biogáz és a geotermikus energia. Ezek előfordulása az ország területén nem egyenletes és általános, befolyásolják a földrajzi elhelyezkedés, a topográfiai és a légköri viszonyok, valamint a felszín alatti geológiai adottságok.

A térképek jelzik, hogy Magyarország mely térségeiben lehet hatékonyabban hasznosítani a szél energiáját. A térképről is leolvasható, hogy Bugyi Nagyközség és térsége nem fekszik a szélenergiát nagyon kedvezően hasznosítható területen, de hasznosítási lehetősége nem zárható ki. A szél átlagos nagysága a település környezetében 2,0-2,5 m/s. Szélerőmű létesítési szándékot azonban a település számára meghatározóbb szempontok alá kell vetni. A település megjelenését, arculatát, látványát nem ronthatja, a település fejlődését biztosító távlati céljait nem korlátozhatja.

A térképek jelzik, hogy Magyarország mely térségeiben lehet hatékonyabban hasznosítani a nap energiáját. Bugyi Nagyközség területén 1950-2000 a maximálisan hasznosítható éves napos órák száma, amelynek hasznosíthatóságát célszerű igénybe venni. Hasznosítás lehetősége napkollektorokkal termikus célú energiaellátásra, naperőművel, napelemmel villamosenergia termelésre biztosított, de a hasznosításhoz szükséges beruházás megtérülését gyorsan nem lehet várni. Előzetes becslések szerint a beruházás megtérülése 10 év körüli lehet. A vizsgálatok szerint a napenergia hasznosítása helyi jelentőségű, intézményi szinten és házi hasznosítással alkalmazásuk egyre növekszik. Nyilvántartás nem áll rendelkezésre az elhelyezett napkollektorokról, napelemekről. Ez az a megújuló energiahordozó, amelynek szélesebb, energiagazdálkodást is érintő hasznosítása várható Bugyi Nagyközség területén.

Vízenergia hasznosítása, energiatermelési célú beruházás nem várható a településen.

Biomassza-biogáz előállítására az ország területén szinte mindenhol, így Bugyi Nagyközség területén is van lehetőség.

A földhő hasznosítására Bugyi Nagyközség területén is van lehetőség. A hőszivattyú használata telken belül realizálható, energiagazdálkodási szinten ma még nem érzékelhető hagyományos energiahordozó megtakarító hatása.

## 3.3. Örökségi értékek, javaslatok az örökség védelmére

Bugyi Nagyközség több évszázados múltra visszatekintő település. Az építészeti értékek elsősorban az Ófaluban maradtak fent. A hagyományos építészet jellemzői közül a településközponti településszerkezet őrzi még a térségre jellemző, hagyományos építészeti vonásokat.

* **Országos védelem**

Bugyi Nagyközségben három országos védelem alatt álló műemlék építmény található, ezek a település templomai, valamint a Beleznay-kastély. Mindkét templomhoz tartozóan ex lege védett műemléki környezet került kijelölésre, míg a Beleznay kastély műemléki környezetét a 32/2005. (XII. 22.) NKÖM rendelet védi.

* **Helyi védelem**

A Helyi Építési Szabályzat hét épületet javasol védelemre, azonban ezeket külön jogszabályban nem nyilvánították védetté. A védelemre javasolt épületek a következők:

* Községháza épülete
* Körzeti orvosi rendelő (Kossuth Lajos utca)
* Forster-kastély és kertje
* Zsidótemető
* Bajcsy-Zsilinszky utcában es Május 1. utcában településképvédelemre javasolt területek
* A 0724/6 hrsz-ú területen található tanya
* A 0172 hrsz-ú erdőben található családi kripta es sírhely

Fentieken túl a Kossuth Lajos utca 130 javasolható védelemre.

# 4. a megvalósítás eszközei

## 4.1. A megvalósítást szolgáló eszköz- és intézményrendszer

A településfejlesztési koncepcióban szereplő elgondolások megvalósítása érdekében a meglévő intézményrendszer koncepcionális célokkal való összehangolására van szükség. Bugyi Nagyközség Önkormányzata által fenntartott, működtetett intézmények, illetve az Önkormányzattal szoros együttműködésben lévő szervezetek az alábbiak:

* Nevelési és oktatási intézmények
* Bugyi Nagyközségi Napköziotthonos Óvoda
* Bugyi Nagyközségi Kazinczy Ferenc Általános Iskola
* Bocskai István Református Oktatási Központ Beleznay János Tagintézménye (A Református Egyház által fenntartott intézmény)
* Közművelődési intézmények:
* Bessenyei György Művelődési Ház és Könyvtár
* Szociális intézmények:
* Családsegítés
* Gyermekjóléti Szolgálat
* Házi Segítségnyújtó Szolgálat
* Jelzőrendszeres házi segítségnyújtás
* Egészségügyi intézmények:
* Bugyi Nagyközség háziorvosi szolgálat
* Védőnői Szolgálat
* Fogászat
* Háziorvosi Ügyelet
* Közbiztonság:
* Dabasi Rendőrkapitányság és Ócsai Rendőrörs
* Közterület-felügyelet
* Mezei Őrszolgálat
* Bugyi Nagyközség Polgárőr Egyesület

## 4.2. A megvalósítást segítő intézkedések

A jövőképben foglaltak teljesülését elősegítő átfogó- és részcélok megvalósítását szolgáló intézkedéseket és programokat a készülő integrált településfejlesztési stratégia tartalmazza.

## 4.3. javaslat a változások nyomonkövetésére, a felülvizsgálat rendjére

A településfejlesztési koncepcióban foglaltak **megvalósulásának folyamatos nyomon követése**, felülvizsgálata elsősorban a község érdeke. A monitoring célja felhívni a döntéshozók és a megvalósításért felelős szervezetek figyelmét a céloktól való esetleges eltérésre és összegezni az elvégzett feladatokat. Figyelni kell arra, hogy a célkitűzések elérése érdekében tett lépések a megfelelő időben történjenek, a megfelelő eszközökkel. A monitoring számos komplex feladatot foglal magában, az adatgyűjtéstől a koncepció esetleges szükséges módosításáig.

* **Évenkénti rendszerességgel** meg kell vizsgálni, hogy milyen lépések történtek a koncepció célkitűzésinek elérésére. Eltérés esetén be kell avatkozni, a kívánt cél elérése érdekében módosítani kell a meghatározott intézkedéseket.
* A fejlesztési koncepció felülvizsgálata, **aktualizálása tízévenként** szükséges, az elkészült felmérések, legfrissebb statisztikai adatok, egyéb új információk ismerete, illetve a koncepció megvalósulási folyamataiból levonható következtetések alapján.
* Figyelemmel kell kísérni a **külső környezet változásait**, amellyel szükség esetén összhangba kell hozni a célkitűzéseket, illetve azok megvalósulási eszközeit.
* Ki kell értékelni a már **végrehajtott feladatok eredményeit**, különös tekintettel a pályázati úton megvalósított fejlesztések pénzügyi és fizikai megvalósulására.
* A **koherencia vizsgálata** az integrált településfejlesztési stratégiával.

A településfejlesztési feladatok teljesítéséről a közmeghallgatáson a polgármester évente **beszámolót** tart a község polgárainak. A **közvélemény folyamatos tájékoztatása** a helyi sajtón keresztül, illetve a helyben szokásos módon, a községi honlapon és a hirdetőtáblákon elhelyezett közlemények útján valósul meg.

# mellékletek

## 1. sz. melléklet – Kérdőívek kiértékelése


A kérdőívet összeállította Bugyi Község Önkormányzata és a Völgyzugoly Műhely Kft. A kérdőívek önkitöltős módszer segítségével kerültek lekérdezésre. Összesen 127 darab kérdőív érkezett vissza. A település lakosságának megkérdezésében az volt az Önkormányzat célja, hogy szélesebb ismeretekkel rendelkezzen arról, milyennek ítéli meg a lakosság Bugyi jelenlegi fejlettségért, hogyan vélekednek a tervezett fejlesztésekről, illetve ők maguk milyen fejlesztéseket látnának szívesen Bugyin. A kérdőív nem tekinthető reprezentatívnak, de ahhoz elegendő kérdőív érkezett vissza, hogy a kapott eredményekből tájékozódni tudjon az Önkormányzat.

|  |  |
| --- | --- |
| Megkérdezettek neme | |
| férfi | 35% |
| nő | 65% |


|  |  |
| --- | --- |
| Megkérdezettek életkora | |
| 18-29 éves | 27% |
| 30-39 éves | 21% |
| 40-49 éves | 19% |
| 50-59 éves | 6% |
| 60-69 éves | 13% |
| 70 év és felette | 13% |

|  |  |
| --- | --- |
| Megkérdezettek végzettsége | |
| 8 általános vagy kevesebb | 11% |
| szakmunkásképző | 19% |
| szakközépiskola | 21% |
| gimnázium, technikum | 24% |
| főiskola, egyetem | 25% |


A válaszadási hajlandóság magasabb volt a nők körében. A válaszadók kétharmada nő volt, míg harmaduk férfi. A megkérdezetek fele legalább gimnáziumi végzettséggel rendelkezik. A kérdőívet kitöltők közel fele 40 év alatti.




A megkérdezettek nagytöbbsége úgy ítéli meg, hogy Bugyi életminősége az elmúlt években pozitív irányban változott. A válaszadók közel fele szerint kismértékű, további bő harmaduk szerint jelentősmértékű javulás történt Bugyin életminőség szempontjából.




A kérdőívben nyitott kérdés formájában rákérdeztünk, hogy mit gondolnak Bugyi legfontosabb értékének. A legtöbb említést a település lakókörnyezetének megítélése kapta, amibe bele tartozik a település falusi jellege, a tiszta levegő, a szép településközpont, utak állapota. A válaszok ötödében kerül megemlítésre a település épített értékei, úgy mint a Tájház, templomok, Belenzay kastély, Forster kastély. A helyi közösség és a foglalkoztatási lehetőség egyaránt a válaszok 14%-ban jelent meg, mint a település fontos értéke.




A megkérdezettek válaszai azt mutatják, hogy a településen élők jelentős problémának érzékik a közbiztonság helyzetét. Az ilyen típusú válaszok mögött, legtöbbször a vendégmunkásokkal, helyben élő, de külföldi állampolgárságú személyekkel szembeni ellenérzések, rossz tapasztalatok jelennek meg. A válaszok közel ötödében jelent meg a közlekedés problematikája, ami a leginkább a kevés számúnak megítélt buszjáratot jelenti. Hasonló arányban jelent meg a válaszok között a szabadidő eltöltés lehetőségének hiányosságai. A válaszok 13%-ban került megemlítésre, hogy a településen jelentős a teherforgalomból adódó túlterheltség.




A megkérdezettek leginkább a teleülés közüzemi ellátásával, illetve a település épített értékeivel vannak megelégedve. Alapvetően inkább pozitívan ítélik meg a válaszadók település közszolgáltatásait, úgy mint az oktatást, egészségügyi szolgáltatást, kulturális szolgáltatásokat. Átlag alatti értékkel rendelkezik, így inkább negatív a megítélése a település turisztikai adottságainak. A megkérdezettek a legkevésbé a településen megtalálható vendéglátóipari szolgáltatásokkal vannak megelégedve, illetve a településen elérhető szabadidő lehetőségekkel.




A kérdőívben azt is megkérdeztük, hogy milyen szolgáltatásokat hiányolnak leginkább a megkérdezettek. A kapott válaszok szinkronban vannak az előző grafikonnal, ahol azt mutattuk be, hogy az egyes települési szolgáltatásokkal, milyen mértékben vannak megelégedve a válaszadók. Az ottani válaszok közül az derült ki, hogy legkevésbé a kikapcsolódási lehetősségekkel elégedettek a kérdőívet kitöltők. Ennek megfelelően az ilyen típusú szolgáltatásokat hiányolják leginkább a megkérdezettek. A megkérdezettek közül többen hiányolják a településen elérhető kereskedelmi és vendéglátóipari szolgáltatásokat. Hasonló arányban vannak azok, akik több egészségügyi szolgáltatást látnának szívesen a településen, mert jelenleg más településre kell elmenniük néhány egészségügyi szolgáltatás esetében.



A megkérdezettek háromnegyede van azon a véleményen, hogy Bugyinak városi szolgáltatásokkal rendelkező nagyközségnek kell lennie. A megkérdezetteknek csupán tizede nyilatkozott úgy, hogy a jövőben szívesen látná, ha városi rangot kapna a település.



A településen környezetet nem terhelő ipari jellegű vállalkozási, gazdasági területek kijelölését a válaszadók bő kétharmada támogatja, ami mellett 18% válaszolta azt, hogy nincsen erre szükség.




A megkérdezettek többsége, közel fele gondolja azt, hogy szükséges lenne a településen kijelölni olyan területet, ahol lehetséges többlakásos lakóépületek felépítése. A megkérdezettek 39%-a valamilyen okból nem támogatja ezt, míg 14%-uk nem tudott erre a kérdésre válasz adni.


Ahogy az előző kérdésekből kiderült a településen élők nincsenek megelégedve a település közlekedésével. Ennek megfelelően a válaszadók 70%-a mondta azt, hogy szükségesnek látja a helyközi buszjárat útvonalának újragondolását a településen.




A kérdőívben kíváncsiak voltunk arra, hogy a településen élőknek milyen fejlesztésekről van tudomása. A válaszadók leginkább a sportcsarnok építésével vannak tisztában, de közel azonos arányban említették meg az új bölcsőde építését. A harmadik leggyakoribb válasz az elkerülő út építéséhez kapcsolódik.




A kérdőívben kíváncsiak voltunk arra, hogy az egyes tervezett fejlesztéseket fontosságát mennyire ítélik meg fontosnak a településen élők. A válaszok alapján az látszik, hogy az infrastrukturális fejlesztéseket ítélik meg a válaszadók leginkább fontosnak. Az úthálózat fejlesztése általánosságban, illetve az elkerülő út megépítés kapta a leginkább pozitív megítélést. 4-es átlagérték felett szerepelnek szociális szolgáltatások fejlesztése (Bölcsőde építése, idősek napköziotthonának kialakítása), további parkosítási fejlesztések, illetve az Arany János utcai kerékpárút megépítése.



Kíváncsiak voltunk arra is, hogy milyen egyéb fejlesztéseket látnának szívesen a településen élők. A válaszok közül kiemelkedik az uszoda fontossága. A kérdésre kapott válaszok negyedében került megemlítésre az uszoda megépítésének fontossága. A válaszadók 15%-a gondol egyéb infrastrukturális fejlesztésre, úgy mint az utak karbantartására, vagy a belvíz kérdésének megoldására. A szórakozási lehetőségek (pl. színházterem, mozi), illetve kereskedelmi szolgáltatások bővítését a megkérdezettek közel 10%-a említette.



A megkérdezettek leginkább a helyi újságból tudnak tájékozódni a helyi hírekről, közügyekről, eseményekről. Érdekes, hogy a település honlapját használják a legkevésbé a megkérdezettek tájékozódásra. A település Facebook oldalát a válaszadók 17%-a említett meg, mint amit használ tájékosodásra a települési hírekkel kapcsolatban.



A megkérdezettek többsége (59%), inkább jónak ítéli meg a Polgármesteri Hivatal információ szolgáltatását. A válaszadók 20%-a mondta azt, hogy nem mindig közérthető a Polgármesteri Hivatal információ szolgáltatása, és hasonló arányban vannak akik az információ szolgáltatásokkal kapcsolatban hiányosságokról számoltak be.

## 2. sz. melléklet – A 2016. február 8-i nyitott fórum – SWOT analízis

| **ERŐSSÉG** | **GYENGESÉG** |
| --- | --- |
| * + infrastruktúra     - közmű     - intézményhálózat   + gazdaság     - kis- és középvállalkozások     - magas foglalkoztatottság   + település elhelyezkedése (Bp. közelsége)   + folyamatosság, folytonosság   + realitás   + biztonság (közbiztonság)   + együttműködés (intézmények és civil szervezetek)   + önkormányzati tulajdonban álló fejlesztési területek   + mezőgazdaság   + intézményrendszer   + természeti környezet (kavicsvagyon)   + lokál patrióta lakosság, vállalkozó   + rehabilitációs foglalkoztatás   + akadálymentesített közintézmények   + kerékpárút hálózat   + polgári szervezetek   + egészségügy kiépítettsége   + sok munkahely   + népművészet   + szép főtér   + stabil közszolgáltatások   + minőségi oktatás   + támogató önkormányzat   + sokszínű művelődési ház | * + információ, kommunikáció     - községen belül     - kevés szolgáltató   + forgalom (elkerülő út hiánya)   + kevés fiatal a településen   + szakmunkások hiánya   + rossz tömegközlekedési kapcsolatok környező településekre: Dabas, Ócsa   + közösségi élet     - fiatalok inaktivitása     - közösségi tér hiánya     - nagyobb rendezvényterem   + tanuszoda hiánya   + déli területek fejlesztési korlátai   + kevés civilszervezet   + természeti környezet (kavicsvagyon)   + idősek nappali ellátó otthona   + bölcsődei ellátás megoldatlansága   + rendőrség, tűzoltóság, mentőállomás hiánya és távolsága   + környezetvédelmi öntudatlanság   + belvízhelyzet megoldatlan   + aktív pihenés hiánya   + idegenforgalom hiánya   + gasztro kultúra hiánya   + kerékpárút hálózat (településközi)   + szolgáltatások hiánya (pl.: önkiszolgáló autómosó)   + zöldövezet hiánya   + kevés képzési lehetőség   + szórakozási lehetőségek hiánya   + egészségügy szakszerűsége |

|  |  |
| --- | --- |
| **LEHETŐSÉG** | **VESZÉLY** |
| * + elkerülő út   + turisztika   + zsilip   + hőforrás   + munka   + szórakozási és sportolási lehetőségek   + új közösségi tér   + egészségügy színvonalának fejlesztése   + hagyományőrzés   + bérlakás lehetőségek (építési telkek, szolgálati lakások, albérlet)   + szabad terület a központban   + hatalmas külterület (mezőgazdaság fejlesztése)   + termálvíz   + bányatavak hasznosítása   + természetvédelmi értékek   + vadászati- és lovas turizmus   + üresen álló ingatlanok   + nagyszámú építési telek   + elkerülő út melletti fejlesztési terület (ipari park)   + bekötő utak felújítása   + funkcióbővítő fejlesztések   + közösségi tér kialakítása   + önkormányzati gazdaságélénkítés | * + forgalom   + természet károsodása   + belvíz   + művelhető termőföld csökken   + munkaerőhiány   + nem kívánt migráció (idénymunka, bűnözés)   + lakosságszám csökken   + elöregedés   + kötődés elvesztése   + fiatalok elvándorlása   + szlömösödés   + szociális költségek növekednek   + nyugdíj bizonytalanság   + vonzó település a negatív elemeket is vonzza   + üresen álló ingatlanok   + forgalomterhelés   + forráshiány   + közösségi közlekedés leépítése   + földutak porszennyezése   + fejlesztések fenntartása   + talajvízszennyezés   + elvándorlás |

## 3. sz. melléklet – A 2016. március 7-i nyitott fórum – Fejlesztési célok

**Bugyi Nagyközség 10 legfontosabb célja**

**elkerülő út**

**fiatalok megtartása**

* + Fiatalok szórakozási lehetőségeinek biztosítása – utaztatás biztosítása
  + Közösségi terek létesítése
  + Lakáspolitika
    - Telek biztosítása
    - Önkormányzati lakások
    - Befektető szolgálati lakáshoz
    - Telkesítés, belső területek felnyitása
  + Bölcsőde létesítése, működtetése

**uszoda létesítése**

* + Tanuszoda
  + Egyéb kapcsolódó sport fejlesztése

**belvíz megoldása**

**gazdaság élénkítése**

* + Kezdő vállalkozások fejlesztéseinek biztosítása
  + Szolgáltatások fejlesztése (sokszínűbb – pl.: önkiszolgáló autómosó)
  + Szupermarket - SPAR üzlet
  + Iparterületek kialakítása
  + Adókedvezmény biztosítása

**zöld falu**

* + Zöldterületek kialakítása (szökőkút, virágok)
  + Parkok és játszótér létesítése
  + Fásítás utak és utcák mellett
  + Fenntartható energetikai fejlesztések
    - Lakosság ösztönzése (fórumok, előadások)
    - Intézményfejlesztése
  + Környezetvédelem öntudatosság fejlesztése
  + Tanösvény hálózat
  + Erdőterületek védelme a település körül
  + Komposztálás
  + Vízfelület létesítése a település belső, alacsonyan fekvő részén
    - Csónakázó tó – turisztikai attrakció
    - Talaj- és belvíz összegyűjtése
    - klimatikus viszonyok javítása

**nyitott falu**

* + Helyi önkéntes tűzoltóság
  + Szórakozási lehetőség biztosítása (színházterem a Művelődési Ház mellett, mozi)
  + Idősek napközije, nappali felügyelete
  + Kihelyezett szakképzés
    - Felnőtt nyelvképzés
    - OKJ-s képzések
  + Szegregált csoportok integrációja
  + Közösségépítés – lakosság bevonása (anyagi, szellemi) a fejlesztésekbe

**infrastruktúra fejlesztése (úthálózat, járdák, mezőgazdasági)**

* + Járdák kiépítése
  + Árkok felújítása
  + Utak portalanítása
  + Elhanyagolt, rossz utak javítása, felújítása (pl.: Ürbő felé)
  + Biztonságos gyalogos közlekedés biztosítása – gyalogos átkelők létesítése
  + Kerékpárút folytatása
  + Volán járatok útvonalának racionalizálása (közvetlen járat a Népligetbe, Alsónémedi nélkül)
  + Helyi és helyközi közlekedés fejlesztése

**mezőgazdaság fejlesztése**

* + Termálvíz hasznosítása
  + Külterület tájépítészete

**Egyéb, a fenti pontok alá nem sorolható fejlesztési célkitűzések**

* + Településközpont védelme
  + Egészségügyi szolgáltatások bővítése
    - Szakképzett orvosi ügyelet biztosítása
    - szakellátás biztosítása helyben
  + Vízi turizmus kialakítása
  + Kastély – wellness programok, ellátás
  + Iskolákban melegkonyha biztosítása
  + Szabadidő – turizmus fejlesztése
    - Helyi turinform iroda
    - Vendéglátóhelyek fejlesztése
    - Street food (sült krumpli, hotdog)
    - Futópálya
    - Flóra és fauna, mint idegenforgalmi célpont
    - Bányatavak hasznosítása
  + Jó kommunikáció

## 4. sz. melléklet – Részletek az általános iskolás tanulók településfejlesztéssel kapcsolatos ötleteiből

**Alsótagozatosok**

|  |  |
| --- | --- |
|  | **Z:\RENDEZESI TERVEK\PEST\Bugyi_TFK_ITS\Koncepcio\Rajzok\2_helyezett_Hámori_Luca_4.b_osztály.jpg** |
| *1. helyezett\_Balázs Dominik\_2.\_osztály* | *2. helyezett\_Hámori Luca\_4.b\_osztály* |
| **Z:\RENDEZESI TERVEK\PEST\Bugyi_TFK_ITS\Koncepcio\Rajzok\3_helyezett_Beke_Boróka_3._osztály.jpg** | **Z:\RENDEZESI TERVEK\PEST\Bugyi_TFK_ITS\Koncepcio\Rajzok\Különdíj_Nagy_Csenge_3._osztály.jpg** |
| *3. helyezett\_Beke Boróka\_3.\_osztály* | *Különdíj\_Nagy Csenge\_3.\_osztály* |

**Felsőtagozatosok**

|  |  |
| --- | --- |
| *Z:\RENDEZESI TERVEK\PEST\Bugyi_TFK_ITS\Koncepcio\Rajzok\1_helyezett_Árpási_Zalán_7.a_osztály.jpg* | *Z:\RENDEZESI TERVEK\PEST\Bugyi_TFK_ITS\Koncepcio\Rajzok\2_helyezett_Lorge_Boglárka_5.a_osztály.jpg* |
| *1. helyezett\_Árpási Zalán\_7.a\_osztály* | *2. helyezett\_Lorge Boglárka\_5.a\_osztály* |
| *Z:\RENDEZESI TERVEK\PEST\Bugyi_TFK_ITS\Koncepcio\Rajzok\3_helyezett_Tóth_Renáta_Rose_7.a_osztály.jpg* | *Z:\RENDEZESI TERVEK\PEST\Bugyi_TFK_ITS\Koncepcio\Rajzok\Különdíj_Kancsár_Nóra_6._a_osztály.jpg* |
| *3. helyezett\_Tóth Renáta\_Rose\_7.a\_osztály* | *Különdíj\_Kancsár Nóra\_6.a\_osztály* |
| *Z:\RENDEZESI TERVEK\PEST\Bugyi_TFK_ITS\Koncepcio\Rajzok\Különdíj_Hamvai_Balázs_6.a_osztály.jpg* | *Z:\RENDEZESI TERVEK\PEST\Bugyi_TFK_ITS\Koncepcio\Rajzok\Különdíj_Árkocsevics_Niki_6.a_osztály.jpg* |
| *Különdíj\_Hamvai Balázs\_6.a\_osztály* | *Különdíj\_Árkocsevics Niki\_6.a\_osztály* |

## 5. sz. melléklet – Képviselő-testületi határozat



A koncepció összeállításában

Somogyi Béla, Bugyi Nagyközség polgármestere,

a Bugyi Nagyközség nyitott fórum résztvevői (vállalkozók és civil szervezetek képviselői, lakosok),

a kérdőívvel megszólított lakosok

valamint a Völgyzugoly Műhely Kft. (2083 Solymár, Bimbó u. 20.) munkatársai vettek részt:

Ferik Tünde, Kéthelyi Márton, Kéthelyi Gergely, Tétényi Éva.

1. 1983-ban az ENSZ Közgyűlés határozata alapján megkezdte munkáját az ENSZ Környezet és Fejlődés Világbizottsága, amelyet Gro Harlem Brundtland norvég miniszterelnöknő vezetett. (E huszonkét tagú bizottságnak tagja volt Láng István akadémikus is.) A Bizottság 1987-ben ,,Közös jövőnk'' címmel kiadott jelentésében a gazdasági növekedés olyan új korszakának lehetőségét vázolta fel, amely a fenntartható fejlődés globális megvalósítására épít, megőrzi a természeti erőforrásokat, s amely megoldás lehetne a fejlődő országok nagy részében elhatalmasodó szegénység leküzdésére is. [↑](#footnote-ref-1)