**Előterjesztés címe:**

**Előterjesztés Generali Alapkezelőnél elhelyezett szabad pénzeszköz értékének tájékoztatásáról**

**Testületi ülés dátuma:**

**2016. december 08.**

**Előterjesztő: Somogyi Béla polgármester**

**Készült: 2016. november 30.**

**Készítette: Pótiné Safranyik Anikó**

**Döntés típusa: Nyilvános**

**Döntéshozatal: Egyszerű szótöbbséget igényel**

**Döntés formája: határozat**

**Véleményező: Gazdasági, Fejlesztési és Ügyrendi Bizottság**

**A bizottság javaslata:**

A Gazdasági Fejlesztési és Ügyrendi bizottság a napirendet elfogadásra javasolja.



**Bugyi Nagyközség Önkormányzat**

**Polgármesterétől**

2347 Bugyi, Beleznay tér 1.

Tel.: 29-547-500, Fax: 29-348-464

**Előterjesztés Generali Alapkezelőnél elhelyezett portfolió értékének tájékoztatásáról**

**a Képviselő-testület 2016. december 08-i ülésére**

Tisztelt Képviselő-testület!

A testület a szeptemberi soros KT. ülésén döntött arról, hogy az átmenetileg szabad pénzeszközeiből rendelkezésre álló –kezdő 100 Millió Ft értékű- portfoliót továbbra is a Generali Alapkezelőnél tartja, amelynek értékéről tájékoztatást kér a következő üléseken.

A melléklet szerint 2016.11.29-én a portfolió összetétele a következőképpen alakult:

* 50,25 %-a -51.985.652 Ft- féléves és kamatozó kincstárjegy
* 49,74 %-a -51.452.400 Ft- befektetési jegy
* 0,0 %-a -7.305 Ft számlapénz.

A portfolió jelenlegi piaci értéke 103.445.357 Ft.

A kezdő befektetési összeget -99.951.998 Ft-, valamint az eltelt időt -21 hónap- figyelembe véve összességében 3,5 %-os pénzeszköz növekedést eredményezett a portfolió, amely évi 2 %-os kamatot jelent.

A szeptemberi döntésben szerepelt továbbá, hogy a felhalmozási kiadások függvényében a decemberi ülésen dönt a testület a portfolió további sorsáról.

November 30-án az önkormányzat 538.532e,- Ft pénzkészlettel rendelkezik a portfolió értékén felül, ezért javaslom a portfolió további fenntartását, mivel az előrelátható kiadások esetében még nem lesz szükség ezen összegre.

Bugyi, 2016. november 30.

Tisztelettel:

Somogyi Béla

polgármester

Határozati javaslat ……./2016. (XII.08.) K.t. határozat:

Bugyi Nagyközség Önkormányzatának Képviselő-testülete a Generali Alapkezelőnél elhelyezett portfólióról szóló beszámolót elfogadja.

A kezelt pénzeszközt továbbra is fenti Alapkezelőnél tartja.

A szabad pénzeszköz további kezelését a felhalmozási kiadások függvényében a 2017. márciusi soros ülésen felülvizsgálja.

**Bugyi Nagyközség Önkormányzatának Képviselő – testülete** a Generali Alapkezelő Zrt.-nél befektetett átmenetileg szabad pénzeszköz kezelésével, a befektetésével kapcsolatos döntések meghozatalával felhatalmazza Somogyi Béla polgármestert és Pótiné Safranyik Anikó megbízott pénzügyi vezetőt, a Képviselő-testületi üléseken történő beszámolási kötelezettség előírásával.

*Határidő*: azonnal, valamint a 2017. március havi soros ülés

*Felelős:* Somogyi Béla polgármester

Pótiné Safranyik Anikó mb. pénzügyi vezető