**….. NAPIREND**

**Előterjesztés címe:**

Tájékoztató a helyi piac kialakítási költségeiről

**Testületi ülés dátuma:**

**2016. december 08.**

**Előterjesztő: Somogyi Béla polgármester**

**Készült: 2016. november 29.**

**Készítette: Pótiné Safranyik Anikó**

**Döntés típusa: Nyilvános**

**Döntéshozatal: egyszerű szótöbbség**

**Döntés formája: határozat**

**Véleményező: Gazdasági, Ügyrendi és Fejlesztési Bizottság**

**A bizottság javaslata:**

A Gazdasági Fejlesztési és Ügyrendi bizottság a napirendet elfogadásra javasolja.



**Bugyi Nagyközség Önkormányzat**

**Polgármesterétől**

2347 Bugyi, Beleznay tér 1.

Tel.: 29-547-500, Fax: 29-348-464

**Előterjesztés**

**a helyi piac kialakítási költségeiről**

**a Képviselő-testület 2016. december 08-i ülésére**

Tisztelt Képviselő-testület!

A testület a Sportcsarnok építése kapcsán döntött arról, hogy a helyi piac a Teleki utcából átkerüljön az Új utca és Teleki utca sarkán lévő 2103/95. hrsz. területre. A piac kialakítása megtörtént, megnyitott és működik is már.

A novemberi testületi ülésen jeleztem, hogy a decemberi ülésre beszámolok a piac kialakítási költségeiről.

A területen elvégzett munkák a következők voltak:

1. Szatmári Transport Kft. gépmunka, tereprendezés és kőszállítás.

A számla végösszege: Bruttó 771.682 Ft.

1. Elmü-Émász Energiaszolgáltató Kft. villamos energia csatlakozási díja.

A számla végösszege: Bruttó 73.152 Ft.

1. Daköv Kft. közműves szennyvízcsatorna vezeték kiépítése.

A számla végösszege: Bruttó 533.133 Ft.

1. Kisduna-Vill Kft. fogyasztásmérőhely szabványosítás, 2 db lámpa felszerelése faoszlopra

A számla végösszege: Bruttó 437.642 Ft

A piac kialakításának összes költsége: Bruttó 1.815.609 Ft.

Kérem a T. Testületet, hogy előterjesztésemet megtárgyalni szíveskedjen.

Határozati javaslat: **..../2016. (XII.08.) sz. Kt. határozat**

Bugyi Nagyközség Önkormányzat Képviselő-testülete elfogadja a polgármester beszámolóját a helyi piac kialakítási költségeiről.

Határidő: azonnal

Felelős Somogyi Béla polgármester

Kérem a Tisztelt Képviselő-testületet, hogy a határozatot elfogadni szíveskedjenek.

Bugyi, 2016. november 29.

Tisztelettel:

Somogyi Béla

polgármester