**….. NAPIREND**

**Előterjesztés címe:**

**Környezetvédelmi program elfogadása**

**Testületi ülés dátuma:**

**2016. december 08.**

**Előterjesztő: Somogyi Béla polgármester**

**Készült: 2016. november 29.**

**Készítette: Pótiné Safranyik Anikó**

**Döntés típusa: Nyilvános**

**Döntéshozatal: egyszerű szótöbbség**

**Döntés formája: határozat**

**Véleményező: Gazdasági, Ügyrendi és Fejlesztési Bizottság**

**A bizottság javaslata:**

A Gazdasági Fejlesztési és Ügyrendi bizottság a napirendet elfogadásra javasolja, azzal a kiegészítéssel, hogy a Bessenyei György Művelődési Házra vonatkozó részt aktualizálni kell.



**Bugyi Nagyközség Önkormányzat**

**Polgármesterétől**

2347 Bugyi, Beleznay tér 1.

Tel.: 29-547-500, Fax: 29-348-464

**Előterjesztés**

**Környezetvédelmi program elfogadása**

**a Képviselő-testület 2016. december 08-i ülésére**

Tisztelt Képviselő-testület!

Bugyi Nagyközség Önkormányzata 2009-ben elfogadott Bugyi Nagyközség Környezetvédelmi Programját. A jelenleg hatályos jogszabályok értelmében a Települési Környezetvédelmi Programok a Nemzeti Környezetvédelmi Programmal összhangban 6 évre szólnak.

A Környezetvédelméről szóló 1995. évi LIII. Törvény 48/B § (4) bekezdés értelmében: „ A területi környezetvédelmi programot szükség szerint, de legalább a Program megújítását, illetve felülvizsgálatát követően – a 48/A. § (2) bekezdésének figyelembevételével – felül kell vizsgálni.

A fentiekre való tekintettel elindítottuk a Települési környezetvédelmi program felülvizsgálatát is, melyre ez év márciusában megbízást adtunk a korábbi készítővel a PROGRESSIO Mérnöki Iroda KFT-vel.

A környezetvédelmi programja tartalmazza és megfelel: a környezet védelmének általános szabályairól szóló 1995. évi LIII. tv. 48/E. §-ban foglalt követelményeknek, illetve a településre elkészült fejlesztési dokumentumokban megfogalmazott elvárásoknak és elképzeléseknek.

Kérem a T. Testületet, hogy előterjesztésemet megtárgyalni szíveskedjen.

Határozati javaslat: **..../2016. (XII.08.) sz. Kt. határozat**

Bugyi Nagyközség Önkormányzat Képviselő-testülete elfogadja a 2016-2021 időszakra szóló **Bugyi Nagyközség Környezetvédelmi Programját.**

Határidő: azonnal

Felelős Somogyi Béla polgármester

Kérem a Tisztelt Képviselő-testületet, hogy a határozatot elfogadni szíveskedjenek.

Bugyi, 2016. november 29.

Tisztelettel:

Somogyi Béla

polgármester